Ini Caranya Untuk Menebus e-Tunai Rakyat Sebanyak RM30 Bermula Hari Ini

Sempena Belanjawan 2020 sebelum ini, pihak kerajaan telah mengumumkan inisiatif untuk memantapkan lagi industri eWallet atau dompet digital sekaligus memberi galakan kepada orang ramai untuk menggunakannya.

Terdapat tiga penyedia eWallet telah dipilih dan tersedia untuk pemilihan pengguna iaitu TnG eWallet, Boost serta GrabPay.

Inisiatif yang ditawarkan kerajaan ini layak diterima oleh individu warganegaga Malaysia, berumur 18 tahun ke atas dan mempunyai jumlah pendapatan bawah RM100,000 setahun.

Untuk pengetahuan, setiap pengguna cuma berpeluang menebus sebanyak sekali sahaja melalui salah satu aplikasi yang disebutkan. Inisiatif daripada kerajaan ini boleh ditebus pengguna bermula 15 Januari 2020 iaitu hari ini sehingga 14 Mac 2020.

Buat anda yang berminat untuk menggunakan TnG eWallet, anda boleh dapatkannya melaui Apple App Store dan Google Play Store. Seterusnya anda hanya perlu daftar akaun sebagai pengguna kali pertama.

Buat anda yang sudah mendaftar, anda boleh terus klik pada account verification dan tekan pada butang verify account. Pihak TnG eWallet akan meminta anda mengambil gambar salinan kad pengenalan serta swafoto anda sebagai pengesahan.

Difahamkan pengesahan yang dibuat ini bagi mengenal pasti para pengguna yang layak menerima masih belum membuat tebusan pada eWallet yang lain. TnG memaklumkan wang bakal dikreditkan dalam tiga bekerja.

Pertamanya pastikan anda memuat turun aplikasi Grab pada platform Android atau iOS dan daftar akaun sebagai pengguna. Kemudian anda klik pada bahagian payment dan aktifkan Grabpay.

Anda akan diarahkan untuk mengambil gambar kad pengenalan dan beberapa maklumat berkaitan. Klik pada butang claim it now pada GrabPay Wallet pada 15 Januari untuk pengesahan. Grab memaklumkan wang bakal dikreditkan ke dalam akaun GrabPay Wallet dalam lima hari bekerja.

Buat anda yang mahu menggunakan aplikasi Boost, anda boleh memulakannya dengan mendapatkan aplikasi ini di Android atau iOS.

Seterusnya anda perlu naik taraf akaun anda kepada premium wallet dan sahkannya. Kemudian klik inisiatif e-Tunai Rakyat pada paparan utama aplikasi Boost. Seterusnya wang akan dikreditkan ke dalam akaun anda dalam masa terdekat.

Mudah bukan? Buat anda yang memenuhi syarat yang disebutkan, jangan lupa untuk menebus e-Tunai Rakyat bermula hari ini. Bersempena dengan promosi yang pelbagai ditawarkan eWallet pastinya pembelian anda akan lebih berbaloi.

Touch ‘n Go baru-baru ini telah bekerjasama bersama LEGOLAND malaysia Resort dalam menawarkan promosi istimewa buat para pengunjung menggunakan aplikasi TnG eWallet.

Touch ‘n Go Tawarkan Pengalaman Tanpa Tunai Di LEGOLAND Malaysia Resort

Kredit RM30 Untuk Rakyat Malaysia Akan Dikreditkan Ke Touch ‘n Go eWallet Pada 15 Januari 2020


Ini Caranya Untuk Menyimpan Sehingga 30 GB Data Di ‘Cloud Storage’ Secara Percuma

Beberapa hari yang lepas kami pernah mengongsikan kepada anda beberapa servis cloud storage terbaik dan termurah anda boleh cuba. Di dalam artikel tersebut kami membandingkan harga dan servis bagi penyimpanan fail sehingga 1 TB.

Walaubagaimanapun, sekiranya anda sekadar menyimpan fail yang tidak lebih daripada 30 GB, kami cadangkan anda untuk tidak melanggan servis berbayar berikut.

Mengapa? Antara sebab utama anda tidak perlu melanggan servis berbayar ini kerana anda sebenarnya mampu menyimpan sehingga 30 GB percuma dengan mudah melalui gabungan beberapa servis cloud yang ditawarkan secara percuma. Berikut merupakan antara cadangan kami:

Salah satu tips untuk mendapatkan sehingga 30 GB storan cloud percuma adalah dengan menggunakan servis cloud yang pelbagai. Contohnya seperti Google Drive, Dropbox dan Amazon Drive.

Untuk memenuhi 30 GB ruang storan, tiga servis cloud ini antara yang menawarkan storan cloud dengan saiz terbesar.

Selain itu, anda juga berpeluang untuk mencuba setiap aplikasi ini terlebih dahulu sebelum mendapatkan servis berbayar sekiranya anda ingin menyimpan dengan saiz yang lebih besar.

Penyediaan beberapa servis lain seperti Dropbox dan servis cloud yang ditawarkan khusus buat jenama tertentu seperti iCloud buat pengguna Apple antara yang boleh anda manfaatkan.


Ini Caranya Untuk Mohon ‘Refund’ Dari Shopee Jika Penjual Berlengah Menghantar Barang Anda

Sejak Perintah Kawalan Pergerakan dilaksanakan, pembelian barangan atas talian melalui platform e-dagang seperti Shopee semakin menjadi pilihan dalam kalangan rakyat Malaysia.

Dek kerana peningkatan kuantiti pembelian dan jualan, sesetengah daripada kita menghadapi masalah lambat untuk menerima barang-barang yang telah dibeli. Hal ini tidak lain tidak bukan disebabkan oleh lambakan parcel yang diterima dan dikendalikan oleh syarikat-syarikat kurier

Namun, selain daripada lambakan parcel di pusat pengeposan yang menjadikan ia lambat untuk dihantar ke rumah-rumah, terdapat juga dalam kalangan pengguna yang keliru apabila barangan mereka lambat untuk disediakan bagi urusan pengeposan atau dalam istilah mudahnya belum di ‘shipped out’ oleh penjual.

Hal ini berlaku walaupun pembeli sudah pun melengkapkan pembayaran dan terpaksa menunggu masa yang lama untuk penjual mengirimkan barang-barang jualan mereka.

Namun sekiranya perkara itu berlaku selepas ini, anda tidak lagi perlu risau kerana melalui perkongsian yang dibuat oleh seorang pengguna Twitter, Amin Jasni menjelaskan anda sebenarnya boleh memohon refund daripada Shopee sekiranya situasi tersebut menimpa diri anda.

Cara mintak refund sekiranya seller degil/tak pos barang..

Barang aku dah lebih sebulan. Dah nak raya pun still tak ship out apa kejadah nya pic.twitter.com/beQR1fBCG6

— Amin Jasni  (@aminjasni_) May 18, 2020

Beliau yang menghadapi masalah barangan tidak dihantar selepas sebulan pembayaran dilakukan berkongsi tip yang disediakan oleh Facebook Tips Gajet untuk menebus kembali pembayaran daripada pihak Shopee jika mengalami situasi itu.

Menurut perkongsian yang dibuat laman tersebut, terdapat beberapa langkah yang perlu dibuat sekiranya seperti yang dikongsikan di hantaran mereka sebelum ini seperti di bawah.

5. Lengkapkan borang yang disediakan serta sebab kenapa anda memerlukan refund untuk dilakukan (untuk kes ini sila pilih Return & Refunds).

6. Akhirnya, wang anda akan dikembalikan oleh pihak Shopee selepas melalui proses yang telah ditetapkan. Bagaimanapun dalam contoh ini, nilai tersebut dikreditkan ke dalam akaun ShopeePay.

Jadi kepada anda yang mengalami masalah penjual berlengah untuk menghantar barangan yang telah dibeli selepas ini, anda boleh lah mengikuti perkongsian yang telah dibuat oleh laman Facebook ini.

Bagaimanapun, jika ianya masih berada dalam tempoh masa yang dijanjikan oleh pihak penjual dan Shopee, adalah lebih baik untuk kita bersabar menunggu pengiriman yang akan dilakukan.

Ini kerana seperti kita sedia maklum, syarikat-syarikat penghantaran dan penjualan ini mengalami peningkatan pesanan yang mendadak sejak PKP dilaksanakan di negara kita.

Netizen sebelum ini hangat membicarakan agar pekerja-pekerja penghantaran ini diberikan bonus berikutan beban kerja yang meningkat sejak PKP dilaksanakan. Baca perkongsian kami di pautan di bawah untuk mengetahui mengenainya dengan lebih lanjut.

Didakwa Tidak Diberi Bonus Tahun Ini, Netizen Simpati Dengan Nasib ‘Abang Posmen’

Lambakan Parcel Ketika PKP, Pos Laju Tawar Kerja Dengan Komisyen Mencecah RM6,000


Ini Caranya Untuk Pasarkan Produk Anda Kepada 15.8 Juta Pengguna Di Malaysia

Berbincang mengenai produk sudah pastinya pemasaran antara yang menjadi kunci utama dalam membantu sesebuah produk dikenali ramai. Hal ini secara tidak langsung bakal membantu meningkat penjualan produk berkenaan.

Lambakan saluran pemasaran pada masa kini sekaligus memberi pelbagai pilihan buat para usahawan SME memasarkan produk mereka. Dalam pada itu, tahukah anda terdapat saluran pemasaran yang targeted atau tepat mengikut data dalam memudahkan pengguna memasarkan produk mereka kepada 15.8 juta pengguna di Malaysia?

Menerusi program Wanita Hari Ini yang berlangsung pada 28 Oktober 2022, Fahrin Ahmad selaku hos telah menebual Ketua Pegawai Eksekutif Dattel Asia, Ashran Dato’ Ghazi dan juga Razaleigh Zain sebagai Perancang Strategik REV Media Group dalam membincangkan soal pemasaran produk secara dalam talian.

Menurut Razaleigh Zain, pihak REV Media Group bertanggungjawab dalam membantu para usahawan PKS atau SME menjalankan pengiklanan berpandukan data dan juga meningkatkan kesedaran mengenai manfaat serta akses membuat iklan secara dalam talian menerusi program yang bakal dijalankan iaitu OHSEM ADS 2022.

Sering kali apabila membincangkan soal pemasaran dalam talian, platform seperti media sosial dan Google antara yang sering disebutkan ramai.

Walau bagaimanapun, mungkin ramai yang tidak tahu para usahawan SME juga turut berpeluang untuk beriklan menerusi laman web seperti SAYS, Berita Harian, SirapLimau, VOCKET dan lain-lain lagi di bawah kendalian REV Media Group.

Mengulas mengenai kejayaan pengikalanan menerusi REV AD Manager, kumpulan ini tampil berkongsi tiga jenama SME yang sudah menjalankan iklan, dan mendapat hasil yang memuaskan iaitu Crowdfactor X yang berjaya meraih 54,000 tontonan untuk acara livestream.

Syariakt Bawalz pula berjaya meraih hasil jualan tudung sulam tangan yang meningkat sehingga RM10,000 sepanjang 2 minggu beriklan berbanding RM7,000 sebulan tanpa iklan REV. Sebuah lagi syarikat adalah Kiddocare yang merekodkan jumlah pendaftaran untuk khidmat profesional penjagaan anak sehingga dua kali ganda.

Untuk pengetahuan, usahawan SME yang hadir ke acara OHSEM ADS 2022 akan menerima akses akaun REV Ad Manager untuk kegunaan mereka. Menerusi REV Ad Manager, mereka boleh menjalankan iklan dengan mudah keraena REV Ad Manager akan kenalpasti laman web REV yang sesuai mengikut pilihan audiens SME.

Pihak REV juga turut menawarkan pakej pengiklanan yang OHSEM serendah RM800 untuk SME. Mereka yang ingin cuba mengiklan di NST, Vocket, SAYS dan lain-lain boleh merasai keberkesanannya pada harga yang istimewa, tetapi hanya boleh didapati di OHSEM ADS 2022 sahaja.

Khusus buat para usahawan SME yang berminat, anda berpeluang mendaftarkan diri pada acara percuma OHSEMADS yang bakal berlangsung pada 3 November 2022 ini Mines 2, Seri Kembangan.

Menariknya, para usahawan SME turut berpeluang menghadirkan diri serta menuntut hadiah percuma bernilai RM750 dengan menggunakan kod baucar REVOHSEM untuk membuat tuntutan. Ketahui lebih lanjut dan daftarkan diri dengan klik pada laman ini.


Ini Caranya Untuk Samsung Mengesahkan Anda Mendapat Note 7 Yang Lebih ‘Selamat’

Sejurus selepas pelancaran telefon flagship terbaru Samsung, Note 7 tidak menunggu lama untuk mendapatkan berita yang sangat ‘epic’ sepanjang sejarah telefon pintar. Beberapa kes direkodkan melibatkan letupan telefon Galaxy Note 7.

Pihak Samsung nampaknya sangat responsif untuk mendapatkan telefon Note 7 yang dijual dengan menawarkan set baru yang dijamin tidak lagi mengalami masalah letupan.

Berdasarkan beberapa laporan, set terbaru Note 7 bakal tampil dengan ‘battery indicator’ bewarna hijau berbanding putih seperti sebelum ini. Langkah yang menjimatkan daripada Samsung untuk mengesahkan set terbaru mereka.

Samsung juga bakal menamakan set terbaru Note 7 dengan Samsung Galaxy Note 7S dimana ‘S’ membawa maksud ‘safety‘ bagi mengelakkan daripada sebarang kekeliruan pengguna.

Kami harap ini bukan gimik terbaru Samsung untuk melariskan jualan. Lebih-lebih lagi dengan penggunaan ‘S’ yang lebih sinonim dengan Apple.

Sebelum itu, Samsung mengesahkan telah mengeluarkan ‘update’ terbaru dimana membenarkan cuma bateri dicas sehingga 60% sahaja. Hal ini berikutan untuk mengelakkan daripada sebarang letupan berlaku.

Samsung melihat idea untuk mengehadkan bateri ini sebagai langkah untuk mendapatkan semula telefon yang dijual dengan lebih cepat. Kami tak pasti adakah langkah ini releven atau sebaliknya.

Buat pengguna Malaysia, dikatakan Samsung Malaysia akan mula menerima telefon yang telah dijual bermula 27 September 2016 ini. Diharap anda tidak overcharge dan menjaga telefon anda dengan baik untuk mengelakkan daripada sebarang perkara yang tidak diingini.


Ini Caranya Untuk Tampil Yakin Dengan Nafas Segar Sepanjang Bulan Ramadan

Sedar tak sedar, kita sudah pun menghampiri 1 Syawal. Pastinya orang ramai khususnya umat Islam sudah mula bersiap sedia untuk menyambut Hari Raya Aidilfitri dengan penuh meriah.

Seperti yang ramai sedia maklum, berpuasa adalah salah 1 ibadah buat umat Islam yang memerlukan umat Islam untuk menahan diri daripada lapar daripada terbit fajar sehingga terbenam matahari.

Dalam masa itu, tidak makan atau minum dalam tempoh yang panjang kadang kala membuatkan seorang mengabaikan rutin penjagaan mulut sekaligus mengundang kepada tidak keselesaan pada gigi khususnya buat mereka yang mengalami gigi sensitif.

Menurut WebMd, masalah ini sering berlaku buat mereka yang mengalami masalah gigi sensitif berikutan masalah gigi berlubang atau tidak keselesaan pada bahagian gusi berikutan pembentukan plak dan tartar.

Hal ini secara tidak langsung turut mengundang kepada seseorang untuk membatalkan puasa semata-mata untuk menelan ubat-ubatan OTC nonsteroidal anti-inflammatory drugs (NSAIDs) seperti ibuprofen bagi meredakan masalah gigi sensitif menurut Consumer Reports.

Dengan usaha untuk mengelakkan daripada masalah gigi sensitif yang secara tidak langsung mengganggu ibadah puasa serta juga sewaktu berbuka, adalah amat penting untuk orang ramai mendapatkan produk penjagaan mulut yang sesuai.

Sensodyne mengesyorkan dalam menjaga kesihatan mulut serta gigi pada bulan Ramadan adalah dengan menggosok gigi 2 kali sehari iaitu pada waktu selepas sahur dan juga pada waktu malam.

Khas buat pengguna yang mahu tampil yakin dan nafas sentiasa kekal segar, penggunaan produk daripada Sensodyne antara yang dicadangkan. Bukan sahaja ia memberi kesegaran nafas, Sensodyne juga membantu dalam menguatkan serta melegakan sensitiviti pada gigi.

Selain itu, Sensodyne sememangnya menjadi pilihan buat pengguna yang mengalami gigi sensitif di samping mampu memberi kesegaran nafas buat para pengguna menerusi produk Sensodyne Fresh Mint.

Bila nafas sudah segar, barulah lebih selesa dan yakin untuk berdepan dengan orang ramai! Tetapi jika simptom-simptom ini berpanjangan, digalakkan untuk anda mendapatkan konsultasi doktor. Pada masa yang sama, adalah penting untuk anda sentiasa konsisten dalam menjaga rutin kebersihan oral anda.

P/S: Ketika berkunjung ke rumah keluarga atau mana sahaja tempat yang anda pergi, jangan lupa ikut SOP yang ditetapkan dan jaga jarak sepanjang Ramadan dan Syawal nanti. Kita jaga kita, guys!

Ikuti perkongsian Pak Cik Shell dalam membongkar teori pam perlahan dalam mendapatkan minyak ekstra.

Pak Cik Shell Jadi ‘MythBuster’ Bongkar Teori Pam Perlahan Dapat Minyak Ekstra

Perkongsian KJ Tentang ‘Side Effect’ Vaksin Dari China Selepas Disuntik Buat Netizen Terhibur


Ini Cerita Olimpik Rio Goh Liu Ying Untuk Inspirasi Anda

Sebutir pingat di Olimpik, bagi saya adalah satu mimpi. Untuk berdiri di podium Olimpik merupakan satu fantasi.

Saya merupakan batch pertama skuad Malaysia dalam acara beregu campuran. Di awalnya, beregu campuran disatukan secara spontan, tanpa sebarang pelan yang rapi.

Ketika itu, fokus utama Malaysia adalah pada acara perseorangan lelaki dan beregu lelaki. Rakyat Malaysia cuma berminat dalam acara badminton lelaki sahaja. Dua tahun lepas, untuk bertanding di Olimpik, saya menjalani pembedahan di kedua-dua belah lutut saya untuk memulihkan kecederaan pada kedua lutut saya.

Di permulaan sukan Olimpik Rio, target utama hanyalah untuk beraksi baik di peringkat kumpulan. Tetapi selepas itu kami ke semi-final, dan terus kami menaruh impian untuk menang pingat gangsa.

Apabila kami menang di semi-final, saya seperti merasakan ianya seperti mimpi. Benarkah kami sudah menang? Atau ini hanya mimpi? Saya sudah bermimpi banyak kali sebelum ini tentang betapa seronoknya jika dapat berdiri di atas podium.

Di perlawanan akhir, kami berdepan regu Indonesia yang jauh lebih kuat. Ramai yang beranggapan kami adalah orangnya yang bakal membawa pulang pingat emas pertama Malaysia tetapi kami tidak berjaya memberi persembahan yang baik.

Berdiri di atas podium dan melihat Jalur Gemilang dinaikkan, saya menangis. Saya cuma mampu bermimpi dan tidak pernah percaya ini akan benar-benar berlaku. Kami memasuki Olimpik di tangga ke-8 dan lebih ramai beregu yang lebih baik dari kami.

Saya Goh Liu Ying. Saya tidak mempunyai pencapaian yang menakjubkan seperti pasukan China, saya tidak mempunyai performance hebat seperti beregu Korea, saya tidak mempunyai strategi taktikal sepeti pasukan Eropah dan saya tidak mempunyai pengalaman hebat seperti Indonesia. Saya hanyalah insan bernama Goh Liu Ying.

Saya tidak dilahirkan dengan badan seorang atlet. Atlet yang lain mempunyai latihan yang baik dengan coach mereka, dan saya cuma mampu membuat separuh latihan berbanding mereka yang lain.

Saya tidak mampu membina otot seperti atlet yang lain. Dengan otot yang kecil dan kurang kuat ini, saya lebih mudah dilanda kecederaan. Dan saya juga baru menjalani pembedahan di lutut, dan tidak boleh terlalu kuat dalam latihan. Kekuatan kaki saya juga kurang berbanding atlet yang lain.

Saya Goh Liu Ying. Saya adalah pemenang pingat perak acara badminton beregu campuran. Pencapaian ini akan buat saya bangga seumur hidup saya.


10 Manfaat Dan Peluang Bisnes Yang Saya Perolehi Kerana Mengeja Dengan Betul Di Media Sosial

Ini antara kelebihan saya kekal menulis dengan ejaan betul.

1. Kesemua tulisan saya di Instagram, blog dan Facebook boleh diterjemah dengan mudah dan difahami lebih dari 200 bahasa di seluruh dunia menggunakan “see translation” yang telah ada disediakan di bahagian bawah setiap posting yang saya muat naik.

Malah, sejak saya serius menggunakan ejaan betul, saya dilamar oleh Cookly untuk menyertai mereka menjadi salah seorang tenaga pengajar dalam dunia masakan bagi pengembara yang datang dari luar negara ke Malaysia.

Selain itu, saya juga dapat berkenalan dengan ramai rakan-rakan di luar negara dan berkongsi maklumat dengan penulisan santai di media sosial. Antaranya ialah Puan Nimi Sunilkumar (Munnar, India), Pemenang Anugerah Buku Resepi Terbaik Dunia, 2013.

2. Kesemua tulisan saya juga dapat memberi kefahaman optimum tentang apa yang saya mahu sampaikan. Saya tidak sama sekali menulis sy, ak, aq, x, tk, nk, syg, yg, plg, tlg, utk kerana memastikan setiap apa yang saya mahu sampaikan melalui penulisan dapat dibaca dengan kefahaman yang terbaik.

3. Hampir kesemua artikel yang menjadi viral atau trending tidak perlu diedit atau diperbaiki ejaannya. Malah, artikel yang saya sediakan senang sahaja diambil oleh mereka yang mahu menyebarkannya. Ini membolehkan saya melebarkan sayap penulisan kepada media akhbar dan juga mana-mana penulisan berbentuk rencana.

4. Jika berlaku kesilapan ejaan, rakan-rakan akan menegur dengan sesegera yang mungkin. Mereka faham dan tahu yang saya amat mementingkan ejaan yang betul. Ini menjadikan hampir kesemua tulisan di media sosial saya telah dieja dengan baik dan betul.

5. Selama 10 bulan, bermula disember 2015 saya memulakan langkah serius menggunakan semua ejaan betul di dalam berkomunikasi dan bermedia sosial. Ia termasuk mesej, whatsapp, Instagram, blog, email, ruang komen di mana-mana laman sosial termasuk Facebook.

Oleh yang demikian, 80% pengikut saya sudah mula mengikut rentak saya untuk menulis dengan ejaan betul kerana saya memegang disiplin sesiapa yang mahu berkomunikasi dengan saya, perlu mengeja dengan betul barulah akan mendapat jawapan komen, emel, PM, whatsapp atau mesej.

6. Saya dilamar lebih 3 rumah penerbitan (buku) dan satu rumah penerbitan (tv) untuk menulis buku dan skrip. Setakat ini saya hanya boleh terima untuk menulis buku sahaja. Skrip masih terlalu jauh untuk difikirkan. Apa pun, ia bermula dari saya mengeja dengan betul.

7. Saya juga dilamar untuk berkongsi dengan rakan-rakan yang mengambil jurusan Bahasa Melayu di 2 buah university dalam negara dan sebuah kelab ‘art’ luar negara untuk bercakap dan berkongsi tentang keseronokan menggunakan Bahasa melayu sebagai perantara dengan mengeja dan menjaga tatabahasa dengan sebaiknya. Sedangkan ia bukan bidang saya.

8. Saya sangat berpuas hati dalam menulis artikel atau apa sahaja ulasan, isu kehidupan, isu serius, penulisan santai atau apa sahaja tips kerana setiap satu yang saya ingin sampaikan mendapat kefahaman yang tinggi tanpa banyak disoal balas kerana tidak berlaku kerosakan ejaan.

9. Hampir kesemua urusan ‘review’ produk yang saya jalankan di media sosial mendapat tempat dan memberi pulangan baik kepada pelanggan. Kesemua ulasan tersebut saya tulis di dalam Bahasa Melayu dan yang paling menarik, ia memberi kesan kepada audien bukan Melayu yang ingin mendapatkan produk-produk tersebut. Sekali lagi, butang “see translation” berkesan kerana tiada perkataan yang dieja dengan salah.

10. Urusan jual beli, memasarkan produk menjadi lebih ringan dan mudah sekali kerana kesemua artikel promosi dieja dengan sebaiknya (memberi kefahaman optimum) tanpa satu pun kerosakan ejaan. Malah, kadang-kadang saya masih menerima jualan walau iklan secara “soft sell” di media sosial berlaku sudah seminggu lalu.

Jadi kawan-kawan, serius menulis dengan ejaan yang betul tanpa sedikit pun ringkasan (short form) di mana-mana pun ruang komunikasi. Ia membantu menaikkan kredibiliti, membina pengaruh, membangunkan keupayaan diri dalam berinteraksi.

Tidak menjadi masalah sekiranya kalian ingin menggunakan bahasa lain selain Bahasa Melayu. Yang penting ia ditulis dengan ejaan yang betul.

Ia banyak membantu mereka dalam memahami perkataan dan ayat yang kita mahu sampaikan.

Khairul Hakimin Muhammad
Bapa Permodenan Bahasa Media Sosial Sedunia.

Baca lagi: Apa Yang Boleh Kita Pelajari Daripada Cara Perancis Melindungi Bahasa Mereka


5 Hotel Terbaik Dengan Kolam Renang Berlatar Belakangkan KLCC

Apabila anda ingin bercuti, selain daripada destinasi, apakah yang menjadi keutamaan anda? Pasti tempat penginapan, bukan?

Ramai orang sekarang gemar untuk memilih ‘staycation’ di hotel-hotel yang memiliki dekorasi yang cantik, dan pelbagai kemudahan yang disediakan. Bercakap tentang kemudahan, ‘infinity pool’ dengan berlatar belakangkan KLCC pasti akan menarik minat anda.

Akan tetapi, jika sebut sahaja hotel yang memiliki infinity pool seperti itu, pasti anda berasa harga ia akan mahal. Berikut adalah 5 hotel yang memiliki kolam renang berlatar belakangkan KLCC tetapi harga berpatutan:

Regalia Suite Kuala Lumpur yang terletak di jalan Sultan Ismail ini merupakan suite residence mewah yang terletak di tengah-tengah bandar Kuala Lumpur. Para pengunjung yang menginap di sini boleh menyaksikan keindahan bandar Kuala Lumpur.

Malah, anda boleh melihat bangunan ikonik bagi Malaysia iaitu KLCC. Harga bagi penginapan di Regalia Residence ini boleh dikatakan murah berbanding hotel-hotel yang lain dimana harganya bermula dari RM175 sahaja untuk satu malam.

Expressionz Professional Suites ini terletak di Kuala Lumpur dimana hanya 2.2 km dari Suria KLCC dan 2.4 km dari Menara Berkembar Petronas. Ia menyediakan tempat penginapan dengan WiFi percuma, taman dengan kolam renang luaran, pemandangan tasik serta akses ke kolam renang dalaman dan bilik kecergasan serta hadir dengan sauna.

Menariknya, penginapan ini menyediakan bas percuma jika anda ingin berjalan-jalan ke pusat bandar. Harga penginapan di sini bermula dari RM188 sahaja untuk satu malam.

Somerset Ampang, Kuala Lumpur terletak 150 meter dari Suria KLCC dan 1.2 km dari Menara Berkembar Petronas. Anda hanya memerlukan 15 minit jika dari stesen keretapi Kuala Lumpur.

Lokasinya yang berdekatan dengan pengangkutan awam pastinya akan menjadi pilihan anda. Malah, hotel ini juga hadir dengan kolam renang infiniti dimana anda akan dihidangkan dengan pemandangan menakjubkan. Harga penginapan di sini untuk satu malam bermula dari RM285 sahaja.

Jika anda memiliki bajet yang lebih, anda boleh memilih untuk menginap di THE FACE Suites. Di sini, ia menawarkan anda kolam renang infiniti dan pusat kecergasan.

Malah, kolam renangnya yang luas dan dihidangkan dengan pemandangan yang cantik menjadi satu tarikan di sini. Harga penginapan di sini bermula dari RM600 untuk satu malam.

Golden Triangle Suites MONDO ini terletak di salah satu ‘spot’ Kuala Lumpur yang paling popular. Tempat ini mempunyai dua kolam renang luaran untuk keselesaan tetamu dan salah satunya menghadiahkan anda pemandangan bandar Kuala Lumpur.

Malah, lokasi hotel ini boleh dikatakan strategik kerana berada berdekatan dengan tempat-tempat pelancongan yang menarik. Harga penginapan di sini bermula dari RM400 sahaja untuk satu malam.

Adakah anda rasa penginapan-penginapan di atas ini menarik? Selain sesuai untuk ‘staycation’, penginapan sebegini juga pasti menjadi pilihan anda yang ingin membuat parti hari jadi atau parti bujang bersama rakan-rakan.

Anda boleh menempah penginapan ini melalui pelbagai laman web seperti Trivago, Booking.com dan Oyo. Jika anda belum berdaftar dengan Booking.com, anda boleh dapatkan diskaun sebanyak 10% jika mendaftar menggunakan kupon code 3FD90EE3 ini.

Malah, jika anda tidak tahu ingin pergi ke mana atau tercari-cari aktiviti menarik yang ingin dilakukan, anda boleh memuat turun aplikasi XTVT. Aplikasi tersebut akan membantu anda mencari aktiviti yang boleh anda lakukan selain membeli-belah.

Baca lagi: 10 Senarai Tempat Berlatar Belakangkan Bangunan KLCC Yang Boleh Anda ‘Chill’


Ini Contoh Gambar Yang Dirakam Menggunakan iPhone 7 Plus

Pasti ramai yang tidak sabar untuk mendapatkan smartphone keluaran terbaru Apple, iPhone 7. Paling mendapat perhatian adalah fungsi dual-camera untuk iPhone 7 Plus, dengan lensa 12 megapixel 28mm f1.8 dan 12 megapixel telephoto 56mm f2.8. Jadi, dua kamera semestinya lebih baik daripada satu kan?

Jawapannya pastilah YA. Jurugambar untuk Sports Illustrated, David E. Klutho telah merakam beberapa keping gambar menggunakan iPhone 7 Plus ini ketika perlawanan ragbi Amerika antara Tennessee Titans dan Minnesota Vikings. Gambar yang dihasilkan iPhone 7 Plus ini memang sharp, cantik dan padu; umpama dirakam menggunakan kamera DSLR.

Tak sabar untuk tunggu sampel gambar-gambar lain dari iPhone 7 dan iPhone 7 Plus ini. Berdasarkan gambar-gambar ini, memang sangat berpotensi untuk mendapatkan gambar-gambar yang awesome dengan iPhone 7. Masa untuk menabung!


Ini Contoh Rakan ‘Reliable’ Yang Perlu Ada Dalam Hidup Anda

Wujud atau tidak rakan yang reliable sekarang ini? Mesti ada dalam kalangan rakan anda yang jenis reliable atau bahasa mudahnya ‘boleh diharap’. Selebihnya ada yang pendengki, jenis mengata belakang dan jenis tidak boleh tengok rakan senang.

Lihat sahaja Gayah dalam video di bawah ini. Ini antara contoh member yang reliable. Jom tengok, macam mana Gayah selesaikan masalah rakan-rakan beliau.

Baik sangat Gayah, sampai bekas kekasih mahu kahwin pun dia bantu. Walaupun tengah sakit hati, dia tetap bagi jalan penyelesaian untuk bekas kekasih. Cayalah Gayah!

Mesti anda tak tahukan? Selain daripada jual beli barang yang terpakai, Mudah.my turut menyediakan platform untuk anda mencari pelbagai perkhidmatan.

Sekarang ini, anda dah tak perlu susah payah hingga perlu tanya orang lain untuk dapatkan bantuan atau service. Download sahaja apps Mudah.my di telefon pintar, lepas itu pilih bahagian perkhidmatan. Dari situ anda boleh cari pelbagai service yang anda mahukan.

Nampak? Dengan Mudah.my, semua pun mudah!


‘Ini Dah Manipulasi Dan Bahaya’- Netizen Berang Gambar Dr Noor Hisham Digunakan Scammer

Jika minggu lalu kita ada berbicara mengenai gambar Dr Amalina digunakan untuk promosi ubat kencing manis di Whatsapp, kali ini giliran Ketua Pengarah Kesihatan Dr Noor Hisham Abdullah pula menjadi mangsa seterusnya.

Ia susulan penggunaaan gambarnya yang disenaraikan sebagai salah seorang ahli lembaga di sebuah syarikat perlombongan yang dikenali sebagai Kashi Mining pada semalam.

Perkara itu dimaklumkan sendiri oleh Dr Noor Hisham di akaun media sosialnya yang menjelaskan penggunaan gambarnya dan menyenaraikan beliau sebagai COO syarikat dan nama Aidan Razif itu adalah tidak benar.

Penjelasan daripada Dr Noor Hisham yang dibuat malam semalam itu menerima reaksi pelbagai daripada netizen dan telah dikongsikan sehingga 480 kali sehingga pagi ini.

Rata-rata netizen yang meninggalkan komen di hantaran tersebut juga berang dengan tindakan yang digunakan scammer tersebut yang cuba untuk memanipulasi orang ramai dengan menggunakan identiti antara individu terkenal di negara kita ketika ini.

Semakan kami untuk mengakses laman sesawang tersebut pada pagi ini bagaimanapun tidak berjaya apabila notis 509 Bandwidth Limit Exceeded.

Bagaimanapun laporan New Straits Times pada semalam melaporkan syarikat itu memperkenalkan diri mereka sebagai syarikat perlombongan batu permata dan memiliki lombong mereka sendiri mereka di Afrika.

Syarikat yang beralamat Jalan Patau-Patau, Labuan itu juga mendakwa mereka adalah syarikat yang pernah memenangi anugerah dan turut menggunakan gambar individu lain dari Malaysia untuk memperdayakan orang ramai.

Baca juga perkongsian kami tentang penjual ubat kencing manis yang menggunakan imej Dr Amalina untuk mempromosikan produk mereka sebelum ini di pautan di bawah.

Nama Digunakan Untuk Promosi Ubat Kencing Manis, Dr Amalina Minta ‘Miera’ Henti Kelirukan Orang Ramai

Lihat Bagaimana Scammer Menyamar Sebagai ‘Pilot’ Di Facebook Untuk Tipu Wanita Tempatan

Bayaran Penuh Dibuat Tetapi Rumah Terbengkalai, Netizen Bongkar ‘Scam’ Syarikat Milik Artis Veteran


Ini Dia Biodata Iblis Yang Anda Mungkin Belum Tahu. Kami Pun Tak Sangka!

Tanpa kita sedari, adakala perlakuan seharian kita sebenarnya disukai oleh iblis.

Video ini menerangkan dengan lebih terperinci. Mari kita saksikan.


Ini Dia Kaitan Nombor 7 Dengan Furious 7

Furious 7 adalah filem ketujuh bagi siri Fast & Furious. Siri pertama dimulai dengan The Fast & The Furious yang ditayangkan pada tahun 2001.

Francais ini mendapat sambutan yang hangat sehinggalah ke siri ke 7 dengan tajuk Furious 7.

Dengan jumlah kutipan di seluruh dunia sebanyak US$1.15 bilion (RM4.25 bilion) Furious 7 kini merupakan filem yang mendapat kutipan tiket ke 7 tertinggi sepanjang zaman.

Ia menjadi filem pilihan No 1 untuk minggu ke 3 berturut-turut. Ia juga merupakan filem dengan kutipan tertinggi di seluruh dunia oleh penerbitnya iaitu Universal Studio.

Adakah anda minat dengan Furious 7? Kereta apakah yang menarik minat anda di dalam siri Fast & Furious?

LIKE dan FOLLOW Vocket di Facebook serta Instagram


Ini Formula Yang Digunakan Untuk ‘Bid’ Harga Hartanah Lelong

Hari ini nak kongsi formula yang saya guna pakai dalam membuat kajian pasaran harga. Ini salah satu cara yang mudah untuk meletakkan had limit berapa yang patut anda stop bid dalam arena lelong dengan hanya di hujung jari sahaja.

1. Buka website lelongtips.com untuk cari hartanah yang ingin dibida (RP).

2. Dalam masa yang sama buka website mudah.my untuk ketahui pasaran harga subsale sebenar (MV).

5. Jika harga RP dibawah harga MV, anda boleh proceed untuk membida (jangan lupa site visit, periksa tunggakan lain dan dapatkan POS – kalau tak pandai, hire saja ejen).

6. Formula saya ini untuk meletakkan had limit berapa harga patut saya stop membida:

Rahsia kenapa 30%? Senang kalau nak loan sekalipun kerana kuota pinjaman saya hanya 70%.

Kalau loan anda boleh 90%, dapatlah cashback 20% tapi dengan syarat kena beli cash dan remortgage semula ikut harga MV.

Boleh juga kalau menggunakan loan tapi leceh kerana perlu refinance semula dan membayar Lock in Period fee.

Rezeki kalau menang RP unit ini sebab 60% dibawah harga pasaran. Dan ini adalah salah satu cara untuk anda yang dah stuck untuk beli property ke-3 dan seterusnya.

Cara lain pun ada tapi anda kena pergi menuntut sendiri dengan otai-otai yang dah beli berbelas dan berpuluh-puluh property di luar sana.

*Setiap tahun anda buat macam ini pun dah cukup, setiap tahun beli property, yang penting kena rajinlah buat research.

Disclamier: Untuk lebih ketepatan dan kejituan harga MV, sila check dengan valuer atau boleh melihat melalui transaksi di Brickz. Kaedah di atas hanyalah anggaran kasar sahaja.

SHARE jika memberi manfaat kepada kawan-kawan yang stuck untuk property seterusnya.


Ini Gambar Pemenang Pertandingan Fotografi Travel National Geographic 2017

National Geographic telah mengumumkan senarai pemenang pertandingan fotografi travel mereka bagi tahun 2017. Jurugambar dari Mexico Segio Tapiro Velasco meraih tempat pertama semua kategori dengan gambar ‘perfect timing’ volcano dan kilat. Juri-juri telah menerima lebih 15,000 gambar daripada jurugambar di 30 negara berbeza. Pertandingan ini dibahagikan kepada tiga kategori iaitu “Nature”, “People” dan “Cities”.

Lihat gambar gambar pemenang pilihan kami di bawah dan lawat laman rasmi Nat Geo untuk melihat senarai penuh pemenang.


Ini Harga Baju Perisai Darth Vader Di Dunia Sebenar

Bagi peminat Star Wars, anda pernah tak terfikir berapa harga untuk membuat baju perisai Darth Vader? Mengikut teknologi yang ada pada perisai ini, tidak mustahil jika ada yang berjaya membuat suit ini.

Di bawah adalah gambar menerangkan teknologi yang ada pada setiap bahagian baju perisai ini. Untuk helmet Darth Vader saja, pihak dark side perlu berbelanja USD600 ribu. USD5.4 juta dibelanjakan untuk tangan dan kaki palsu yang dipakai oleh Darth Vader (Tangan dan kaki Darth Vader dipotong oleh Obi-Wan dalam Star Wars Episode 3).

Jumlah besar yang perlu dibayar oleh the dark side adalah USD18.3 juta. Itulah harga yang perlu mereka bayar untuk membawa Anakin ke dark side dan menjadikan Anakin general untuk melawan Jedi. Owh, dengar cerita Darth Vader akan buat kemunculan dalam Rogue One : A Star Wars Story. Kita tunggu dan lihat apa peranan watak Darth Vader dalam filem Rogue One itu nanti.


Ini Hukum Meletakkan Gambar Wanita Tidak Menutup Aurat Dalam ‘Design Website’

Selagi kita bernafas, kita sememangnya dituntut untuk melakukan kesemua perkara berlandaskan syariat Islam. Hal ini agar kita mahu mendapatkan kerberkatan di samping ketenangan di dalam kehidupan oleh Sang Pencipta.

Baru-baru ini terdapat seorang individu yang bertanya kepada mantan Mufti Wilayah Persekutuan, Dr. Zulkifli Mohd Al-Bakri berkenaan pekerjaan seseorang yang memerlukan ia memaparkan gambar wanita tidak menutup aurat di laman web.

Beliau telah pun menjawab persoalan itu menerusi laman webnya, Maktabah al- Bakri. Dengan berpandukan ayat al-Quran dan pandangan ulama, haram bagi seorang lelaki yang telah baligh melihat aurat wanita ajnabi yang merdeka, namun tidak haram jika sekiranya aurat itu sekadar gambar, imej atau pantulan (mithal).

Maka, tidak diharamkan melihat aurat melalui cermin, sebagaimana yang difatwakan oleh sekumpulan ulama’ disebabkan ia tidak dikira melihat aurat secara langsung. Akan tetapi, perlu difahami bahawa keharusan ini terpakai selagimana ia tidak menimbulkan fitnah.

Oleh itu, gambar yang bercetak atau berbentuk digital boleh diqiyaskan hukumnya kepada gambaran objek yang terpantul pada cermin atau air. Maka, dalam isu ini hukumnya adalah harus jika terdapat keperluan dan selagi mana ia tidak mendatangkan fitnah seperti menimbulkan syahwat dan seumpamanya.

Dalam pada itu, beliau juga menasihatkan agar memadamkan bahagian aurat wanita bagi mengelakkan ia dilihat oleh yang bukan mahram.

Semoga dengan penjelasan ini dapat menjadi panduan di dalam kehidupan seharian kita. Kongsikan artikel ini agar lebih ramai yang cakna dengan isu ini.


Ini Idea Hadiah Perkahwinan Yang Berguna Untuk Pengantin

Tidak lama lagi, musim cuti sekolah akan tiba. Maknanya anda akan menerima beberapa kad undangan majlis-majlis perkahwinan dalam kalangan ahli keluarga dan sahabat handai.

Akan tetapi, memberikan hadiah kepada pengantin bukanlah sesuatu yang mudah. Bosan dengan hadiah tipikal seperti periuk nasi, pinggan mangkuk, jam dinding dan bingkai gambar?

Terbaharu, seorang pengguna Twitter Iffat Salleh telah berkongsi tip ringkas memilih hadiah perkahwinan untuk diberikan kepada pengantin. Menurutnya, anda harus ketahui fungsi hadiah barulah mudah untuk anda pilih hadiah yang tepat.

[TIPS] Nak Pergi Kenduri Kahwin Kawan, Tapi Tak Tahu Nak Bagi Hadiah Apa?

Korang kena tahu dulu apa fungsi hadiah tu, baru senang nak pilih.

Ni tips ringkas berkenaan hadiah perkahwinan.

— Iffatsalleh (@iffatsalleh) August 27, 2019

Untuk pengetahuan anda, hadiah untuk pengantin adalah untuk mereka gunakan selepas majlis perkahwinan mereka. Lebih bagus jika hadiah yang anda beri boleh digunakan bertahun-tahun.

Justeru itu, kelengkapan rumah amnya sangat sesuai dihadiahkan kepada pengantin, terutama pengantin yang akan memulakan hidup berumahtangga di kediaman mereka yang baru. Disebabkan itu, orang-orang dulu sering beri set cawan dan pinggan kepada pengantin.

1. Hiasan rumah
2. Pokok artificial
3. Pembakar roti
4. Oven atau microwave
5. Vakum
6. Drill
7. Set baju couple
8. Set baju tidur

9. Set tuala mandi
10. Sarung tilam
11. Set pisau
12. Water heater
13. Water filter

14. Karpet
15. Mini sound system
16. Kasut sukan
17. Set stokin
18. Rak pinggan
19. Kuali atau periuk
20. Set sudip
21. Lesung batu

Walaupun hadiah yang disenaraikan nampak pelik, tetapi ia amat berguna untuk pasangan pengantin kelak. Jadi, anda tidak perlu runsing lagi untuk membeli hadiah perkahwinan.

Bagi pasangan pengantin yang bakal berkahwin, pasti anda pening mencari jurugambar untuk hari bahagia anda. Baca artikel di bawah tip terbaik untuk memilih jurugambar anda.

4 Tip Penting Sebelum Pilih Jurugambar Untuk Majlis Perkahwinan Anda

Pasangan Pengantin Hasilkan ‘Photoshoot’ Kreatif Ini Selepas Kereta Rosak Di Tepi Jalan

Potrait Perkahwinan Konsep Jalanan Chot Touch Cipta Kelainan Buat Pasangan Pengantin Ini


5 Idea Bijak Untuk Kucing Kesayangan Anda. #4 Dapat Selamatkan Perabot

Jika ye, 5 idea DIY ini mungkin anda boleh tiruvasi untuk hiburkan kucing anda.


‘Ini Iklan Raya, Tau?!’ – Lucu Dan Kreatif, Iklan Ini Raikan Wanita Menjelang Hari Raya Nanti

Semakin dekat menjelang lebaran, semakin berlumba-lumba syarikat besar atau orang ramai keluarkan iklan raya. Itulah antara keunikan Malaysia, kemeriahan menjelang raya diraikan oleh semua orang dengan pelbagai cara kreatif.

Terbaharu, iklan raya keluaran Julie’s Biscuits sudah mula menjadi buah mulut orang ramai. Ini semua gara-gara Amerul Affendi yang bertindak selaku pemain utama membawa watak seorang pengarah yang mahu menyiapkan sebuah iklan menjelang hari raya.

Tetapi usaha Amerul untuk menyiapkan tugasannya dihalang oleh para pelakon -Fauziah Nawi, Sharifah Shahirah dan Batrisyia – yang banyak mempersoalkan skrip dan pengarahannya.

Untuk pengetahuan semua, iklan keluaran Julie’s Biscuits ini diarahkan oleh Junad M. Nor dan diterbitkan oleh Nadirah Zakariya. Junad di dalam ciapannya di laman Twitter menyatakan bahawa ini adalah iklan raya pertama arahannya.

Iklan ini difokuskan untuk mengangkat wanita sebagai individu penting di setiap aspek kehidupan termasuklah iklan raya. Selain daripada itu, ia juga dilihat sebagai kritik sosial terhadap iklan raya yang selama ini tidak dapat lari daripada jalan cerita yang sedih.

Sejak dimuat naik beberapa hari yang lalu, iklan raya keluaran Julie’s Biscuits telah mendapat lebih 100,000 tontonan di dalam Youtube. Di media sosial kebanyakan netizen memuji cara simple iklan ini dipersembahkan.

‘Sudah masuk tidak jumpa pintu keluar’ – iklan kedai Eco Shop ini buat netizen terhibur. Klik pautan di bawah untuk membaca.

‘Sudah Masuk Tidak Jumpa Pintu Keluar’- Iklan Kedai Eco Shop Ini Buat Netizen Terhibur

4 Pelakon Iklan Judi Raya Cuma Dibayar RM200 Setiap Seorang

Akui Terdesak Perlukan Wang, Pelakon Iklan ‘Tidak Sedar’ Promosi Aktiviti Judi Sempena Aidilfitri


‘Ini Inisiatif Jelajah Anti Buli’ – Penganjur Respon Dakwaan Bawa Individu Tidak Sesuai Ke Sekolah

Pada ketika ini netizen masih tidak berpuas hati apa individu berperwatakan ‘mat rempit’ hadir ke sekolah didakwa untuk memberikan motivasi kepada para pelajar.

Pelbagai kecaman dilontarkan oleh warganet sehingga penganjur tampil memberikan penjelasan sebenar mengenai isu terbabit.

Menurut hantaran Facebook ‘Meja Kerja Rizan Hassan’, kehadiran individu terbabit ke sekolah baru-baru ini bagi menjayakan inisiatif ‘Cerita Orang Gagal (COG)’ dalam memberikan pendedahan kepada para pelajar bahawa setiap orang ada peluang untuk berkembang melampaui dan mengatasi kegagalan masa lalu.

Untuk mesej yang hendak diketengahkan pada tahun ini, COG membicarakan isu mengenai ‘BULI ITU JENAYAH’. Penganjur telah tampilkan seorang bekas pembuli, Emam Sapekri yang juga mempunyai masa lalu yang negatif kemudian menjalani hukuman di Sekolah Henry Gurney dan berjaya mendapat 8A untuk peperiksaan SPM.

Turut di bawa sama ialah seorang individu influencer TikTok berperwatakan mat rempit, ‘Haqiem Stopa’ yang telah dan sedang dibuli di alam maya atau lebih dikenali dengan perkataan ‘kecam’, salah satu kaedah buli yang popular di kalangan masyarakat kita.

Steady @emam_sapekri , Duta Belia Mahir berkongsi pengalaman Cerita Orang Gagal – Buli Itu Jenayah di SMK Sungai Besi KL #projekbeliamahir #ceritaoranggagal #malaysia #fyp #fypシ #beliamahir #skill4youth

♬ Epic trailer music(838696) – Lyrebirds music

“COG telah banyak menjelajah ke seluruh negara (sekolah, komuniti, kementerian/jabatan/agensi kerajaan dan swasta) dengan menampilkan bekas pesalah juvana, bekas banduan, bekas kepulihan dadah dan sesiapa sahaja yang melalui kegagalan yang teruk di dalam kehidupannya untuk berkongsi pengalaman hidup.

“Di penghujungnya, jika anda di kalangan orang berjaya mungkin akan terdorong untuk memberi khidmat bakti kepada masyarakat dan jika anda di kalangan yang gagal akan rasa diri anda tidak keseorangan dalam menghadapi ranjau kehidupan ini,” petik hantaran Facebook ‘Meja Kerja Rizan Hassan’.

Tambah penganjur lagi, tiada sebarang ‘bayaran dan sumbangan’ dikenakan sama ada kepada penceramah, penganjur mahupun sekolah terlibat. Kos perjalanan dan penginapan juga adalah tanggungan sendiri.

Pada masa sama, penganjur meluahkan rasa cukup gembira kerana pihak sekolah berikan sijil penghargaan dan menjamu ‘Nasi Lauk Ayam Merah’ bagi menghargai kehadiran mereka.

Menerusi salah satu video dimuat naik, Jelajah ‘Cerita Orang Gagal’ itu akan bersambung pada hari esok di salah sebuah sekolah di kawasan Petaling Jaya, Selangor dan beberapa sekolah lain di sekitar Malaysia pada masa akan datang.

Video yang dimuat naik oleh individu berperwatakan ‘mat rempit’ telah mengundang rasa tidak puas hati netizen. Baca lebih lanjut melalui pautan di bawah.

Netizen Pertikai Tindakan Sekolah Jemput ‘Ikon Permotoran Anak Muda’ Sebagai Motivasi Pelajar

‘Prank’ Tarik Tudung Wanita Demi Konten, Tindakan Biadab YouTuber Ini Buat Netizen Bengang

Gara-Gara Halang Laluan Bas, Tindakan Kumpulan Lelaki Ini ‘Alih Kereta’ Myvi Raih Perhatian Netizen


Ini Inisiatif Tenaga Nasional Berhad Berdepan Musim Tengkujuh Yang Bakal Tiba

Penghujung tahun merupakan waktu yang agak membimbangkan di kawasan tanah rendah di Malaysia. Ini kerana perubahan monsun yang membawa hujan lebat dan angin kencang menjadi penyebab utama banjir.

Bagi menghadapi musim tengkujuh yang bakal melanda ini, Tenaga Nasional Berhad (TNB) dalam satu kenyataan yang dikeluarkan telah pun bersiap siaga menghadapi sebarang kemungkinan buruk yang berlaku.

Dalam satu kenyataan yang dikeluarkan oleh Ketua Pegawai Penjanaan TNB, Roslan Abd Rahman, pihaknya sudah membuat persiapan awal iaitu menjadikan empangan sebagai tebatan banjir.

Tiga empangan Tenaga Nasional Berhad yang diletakkan dalam keadaan bersiap sedia menghadapi musim tengkujuh ialah empangan hidroelektrik di Tasik Kenyir, Terengganu, Cameron Highlands, Pahang dan Sungai Perak, Perak.

Menurut beliau, selain menjana elektrik, empangan TNB mempunyai kapasiti menakung air di hulu sungai yang dapat mengelakkan bencana lebih besar daripada berlaku di kawasan hiliran setiap kali musim tengkujuh.

Selain itu, bagi memastikan semua pihak berada dalam keadaan siap siaga, beberapa siri taklimat persediaan dan latihan kecemasan di stesen hidroelektrik dan pejabat operasi TNB dilaksanakan bagi meningkatkan kecekapan anggota terlibat menghadapi musim tengkujuh ini.

Persediaan dilakukan bersama pihak berkuasa tempatan serta agensi berkaitan bagi memastikan proses pelepasan air secara terkawal di beberapa empangan hidroelektik mengikut Prosedur Operasi Standard (SOP).

TNB dalam kenyataan yang dikeluarkan turut memberi jaminan semua empangan hidroelektrik milik syarikat utiliti nasional ini berada dalam keadaan baik serta selamat.

Orang ramai yang ingin mengetahui maklumat lanjut mengenai perkhidmatan dan bekalan elektrik, boleh menghubungi talian TNB CareLine di 1-5454 atau Facebook TNB Careline.

Sebelum ini berlaku banjir di Kuala Lumpur dan usaha dua pemuda ini membantu selesaikan masalah banjir tersebut mendapat pujian netizen. Klik pautan di bawah untuk ketahui lebih lanjut.

Netizen Puji Usaha Pemuda Ini Bantu Selesaikan Masalah Banjir Di Kuala Lumpur

Lihat Cara Pengawalan Banjir Yang Sangat ‘Advanced’ Di Jepun


Ini Jam Tangan Disarung TMJ Ketika Final Piala FA, Dianggarkan Berharga RM440,382

Pada hari Sabtu lalu kemenangan pasukan Johor Darul Ta’zim FC (JDT) ke atas Terengganu FC telah menjadi meraih perhatian ramai. Perlawanan yang berlangsung di Stadium Nasional Bukit Jalil itu turut dihadiri oleh pemilik JDT, DYAM Tunku Ismail Idris Abdul Majid Abu Bakar Iskandar ibni Sultan Ibrahim (TMJ) yang menggayakan fesyen cukup ‘subtle‘ — baju t-shirt dan seluar berwarna hitam serta kasut dan jam tangan berwarna putih.

Akaun Instagram @insaneluxurylife, yang fokus pada jam tangan mewah dipakai individu-individu ternama seluruh dunia telah berkongsi info lanjut mengenai jam tangan yang dipakai oleh baginda pada malam itu.

A post shared by INSANE LUXURY (@insaneluxurylife)

Menerusi perkongsian laman Instagram itu, jam tangan tersebut merupakan model AET Remould Daytona ‘Johor Edition’ yang direka khas istimewa untuk Kerabat Diraja Johor sahaja.

Difahamkan jam tangan mewah itu menggunakan model asal Rolex Cosmograph Daytona. Bagi jam ‘special custom order‘ ini, kerangka jam itu diperbuat menggunakan bahan jenis sapphire crystal, salah satu bahan yang paling sukar untuk dibentuk. Pada bahagian dial pula mempunyai rekaan bendera Johor yang berwarna putih, merah dan biru.

Menerusi perkongsian @insaneluxurylife lagi, harga untuk sebuah jam itu dianggarkan USD97,700 atau mengikut pertukaran mata wang Malaysia ketika ini lebih kurang RM440,382.

Pun begitu, sebelum ini ada netizen pernah membuat spekulasi harga jam tangan itu dianggarkan mencecah lebih USD128,000 (RM576,960).

Untuk makluman, AET Remould merupakan sebuah syarikat independent yang pakar dalam menyediakan perkhidmatan kustom jam tangan mewah.

Mereka turut menghasilkan sebuah model untuk JDT FC pada bulan Jun lalu, dalam kuantiti terhad, hanya 5 unit sahaja di seluruh dunia.

AET Remould Johor Darul Ta’zim FC  juga mempunyai kerangka diperbuat daripada sapphire crystal, dail itu menggabungkan lambang kelab, kepala harimau dan logo pasukan di sudut kanan bawah serta tiga pilihan warna straps iaitu putih, merah dan biru — seunit jam ini berharga sekitar USD97,700 atau RM440,382 sahaja.


Ini Jasa Tun Mahathir Pada Negara Sehingga Malaysia Dikenali Dunia

Apa Habaq Orang Muda? Semalam 10 Julai 2017, ulang tahun yang ke 92 buat Tun Mahathir. Semoga terus dipanjangkan umur dan sentiasa sihat. Jadi aku nak kongsi sikit apa yang Tun M dah buat untuk negara. Mungkin ramai yang tak sedar dan tak tahu.

KLCC dibina dengan gurauan Mahathir yang berseloroh kepada Tan Sri Azizan yang ingin membina bangunan di Kuala Lumpur “Mengapa tidak jadikan ia bangunan tertinggi di dunia.” Pada tahun 1993 KLCC dibina dan pada tahun 1999, KLCC telah siap dan menjadi bangunan tertinggi di dunia. Pergh!

Pada awal pemerintahan, Mahathir fikir untuk membuat Malaysia terkenal adalah dengan adanya bangunan pencakar langit. Lalu dibina KLCC (Twin Tower) hasilnya, hari ini Malaysia dikenali dunia.

KLIA, ramai yang kritik kenapa Airport dibina jauh dari bandar Kuala Lumpur, ini kerana pandangan Mahathir untuk masa akan datang. Sepang memang jauh dari Kuala Lumpur, lebih kurang 50 kilometer, tapi di mana-mana negara, lapangan terbang baru terpaksa diletak jauh dari bandar, kita dah buat 20 tahun yang lalu. Hal keselamatan diutamakan, selain itu, kita boleh memperbesarkan atau membuat Lapangan terbang yang baru. Sekarang kita sudah ada KLIA 2.

Putrajaya merupakan bandar pentadbiran negara, dengan berlakunya pemindahan jentera pentadbiran dari Kuala Lumpur ke Putrajaya.

“Pembinaan Putrajaya adalah sebagai kemudahan kepada kakitangan awam bagi mengelak suasana sesak di ibu negara. Kita sedar kesesakan akan datang. Jadi kita buat persediaan pindah ke kawasan ini. Cuba fikir kalau tiada Putrajaya (sekarang).”

Litar Sepang, Proton, LRT dan lain-lain. Nanti aku cerita lagi pada masa akan datang.

Dulu aku tak minat dan tak suka dengan Mahathir ni, sampailah ketika aku di luar negara, waktu tengah lepak minum di kafe, ada seorang lelaki tua tanya, “Where u come from?”. Aku balas singkat “Malaysia”. Kemudian dia sambung “Malaysia good country, Mahathir very good”.

Aku cuma terpinga, kenapa Mahathir? Dari situ aku mula meminati Mahathir. Setelah mengenali dengan membaca buku, dia seorang yang cukup genius.

Tolak politik ke tepi dan berlapang dada, aku cuma nak cakap yang kita sangat bertuah kerana Tun M pernah menjadi perdana menteri Malaysia.

Ada sikit lagi aku nak kongsi, banyak projek-projek mega Tun M ni dibuat pada krisis Ekonomi pada tahun 1997. Orang semua kata dia gila, tapi dia tetap teruskan, pinjam duit dengan bank dunia dan memajukan Malaysia.

Aku bandingkan Tun M dengan pimpinan Indonesia iaitu Suharto, sebelum tahun 1997, matawang Ringgit dan Rupiah hampir sama nilai, malah Rupiah lebih berharga dari Ringgit, tapi bila berlaku krisis ekonomi dunia pada 1997, Suharto tidak tahan dengan tekanan dan melepaskan jawatan sebagai Presiden Indonesia. Dari situ nilai Rupiah jatuh menjunam, dan nilai Ringgit naik di bawah pimpinan Mahathir.

Pesanan Tun M untuk orang muda, “Kita kena pegang pada nilai hidup yang mulia. Kerja kena rajin, ada amanah, berasa malu bila ada buat salah. Kalau kita ada kesemua nilai-nilai ini, kita pasti berjaya dalam hidup.”


Ini Jawapan Bill Gates Bila Ditanya Adakah Vaksin COVID-19 Mengandungi Mikrocip

Bill Gates adalah sosok yang paling banyak menerima tempias teori konspirasi sejak wabak COVID-19 melanda dunia. Mana tidaknya, beliau adalah individu terawal yang meramal bahawa dunia bakal berhadapan satu wabak baharu dan pada 2020, ramalan beliau menjadi kenyataan. Sejak itu, Bill Gates dan teori konspirasi tidak boleh dipisahkan.

Terbaharu, Bill Gates menjawab pertanyaan daripada netizen apabila ditanya adakah benar vaksin COVID-19 mengandungi mikrocip yang berfungsi untuk mengawal manusia. Persoalan itu bagaimanapun dikecam oleh Bill Gates, beliau berkata bahawa penyelidikan yang dilakukan oleh yayasan beliau adalah untuk menyelamatkan nyawa manusia dan bukannya untuk mengawal manusia.

Kajian yang dilakukan oleh Yayasan Bill & Melinda Gates untuk membangunkan vaksin adalah bertujuan untuk mengembalikan kehidupan manusia seperti biasa. Bill turut menolak dakwaan bahawa beliau mempunyai agenda lain untuk mengawal dunia dengan vaksin.

“Yayasan saya membiayai penyelidikan vaksin untuk menyelamatkan nyawa,” kata Bill Gates di Reddit Ask Me Anything (AMA) seperti yang dilaporkan Fortune. “Idea cip dalam vaksin tidak masuk akal. Mengapa saya ingin tahu di mana orang berada? Apa saya akan buat dengan maklumat itu?”

Sebenarnya persoalan akhir yang dibangkitkan oleh Bill Gates sebenarnya masuk akal. Jika benar tujuannya untuk mengawal manusia, apa yang beliau akan dapat daripada maklumat tersebut? atau apakah faedah disebalik ‘kawalan ke atas manusia’ seperti yang dimomokkan oleh penganut teori konspirasi itu?

Selain daripada itu, dianggarkan bahawa 6.64 bilion atau (83.7 peratus) penduduk dunia mempunyai telefon pintar. Dengan adanya telefon pintar, ia sebenarnya boleh membantu Bill Gates untuk mengawal manusia. Jadi kenapa beliau perlukan vaksin untuk mengawal manusia sedangkan cara yang paling mudah adalah dengan mengawal manusia menerusi telefon pintar mereka.

“Saya membelanjakan berbilion-bilion untuk vaksin dan saya bangga mereka telah membantu mengurangkan separuh kematian sejak 20 tahun yang lalu (daripada 10 peratus kepada 5 peratus).” Kemudian Bill Gates menjawab pertanyaan mengenai keberkesanan vaksin Covid-19. “Tiada vaksin atau jangkitan dapat menghalang anda daripada dijangkiti, tetapi penyakit itu tidak akan menjadi terlalu parah dan anda tidak menyebarkannya kepada umum,” kata Gates.

Jadi jangan risau, Bill Gates tidak cuba mengawal anda dengan meletakkan mikrocip di dalam vaksin. Kalau benar pun dia mahu mengawal manusia, sudah pasti dia akan mengawal manusia yang lebih berpengaruh, bukannya anda yang kerjanya hanya membaca teori konspirasi yang tidak tahu hujung pangkalnya.

‘Ini adalah tragedi yang luar biasa’ – Ini ramalan terbaharu Bill Gates mengenai COVID-19. Rujuk pautan di bawah untuk membaca.

‘Ini Adalah Tragedi Yang Luar Biasa’ – Ini Ramalan Terbaharu Bill Gates Mengenai COVID-19

Puteri Bill Gates Langsungkan Akad Nikah Secara Islam Dengan Pemuda Mesir Dalam Majlis Bernilai RM8 Juta

Ini Kata Bill Gates Apabila Disoal Bilakah COVID-19 Akan Berakhir Walaupun Adanya Varian Omicron


Ini Jawapan Pesakit Yang Dianggap Lucu Dan Bodoh Oleh Doktor

Nota Editor: Perkongsian ini adalah daripada pengalaman Dr. Abdul Rahman Abdul Kadir. Beliau menerangkan doktor juga menghadapi pelbagai karenah pesakit. Dengan izin beliau, kami paparkan disini buat manfaat semua.

Dengar soalan dari doktor yang dianggap tak patut atau salah, terus type dan upload dalam facebook. Siap maki hamun bagai sambil kata doktor tu bodoh dan bingai. Berduyun-duyun orang ramai mai dan join untuk maki doktor secara berjemaah. Apa salahnya tanya dulu apa maksud doktor bertanya demikian?

Kami pun banyak pengalaman dapat jawapan-jawapan lucu dari hangpa (pesakit).

Soalan: Dah berapa hari awak demam?
Jawapan: Sejak saya balik dari kampung nenek saya.

*Macam la kami ni pemandu bas ekspress yang bawak dia balik kampung. Mana la kami tau bila dia balik kampung?*

Soalan: Sejak bila puan ada sakit dan pendarahan macam ni?
Jawapan: Sejak saya bersama dengan suami saya hari tu doc.

*macam la kami ni tau bila hangpa kondang kondeng. Bagilah jawapan spesifik*

See…kalau kami nak bahan…lagi macam-macam benda lawak kami boleh tulis kat fb.

Tapi kami professional. Kami bertanya lebih lanjut lagi bila anda balik kampung, bila anda kondang kondeng dan sebagainya hingga jawapan yang pasti kami perolehi.

Tapi Hgpa? Doktor tanya, “Encik sakit apa?”

Hangpa jawab kami macam ni, “You kan doctor. You lah bagitau i apa sakit i. Kalau i tau i sakit apa, takde lah i nak mai jumpa u kat spital”.

Kisah benar beb! Jawapan tu memang real! Kawan2 spital aku boleh tambah2 pengalaman depa.

Baca: Tip Penting Sebelum Anda Berjumpa Doktor Untuk Dapatkan Rawatan

Mari kita lihat apa yang dikongsikan oleh kawan-kawan doktor ini di ruang komen post Facebook Dr. Abdul Rahman.

Apabila ahli keluarga meluru ke kaunter jururawat dan bertanya keberadaan orang tersayang mereka, mula detik-detik pengaruh drama Melayu:

Apabila sakit, pesakit salahkan angin sehingga doktor pula naik angin. Sabar. Sabar.

Pesakit mengadu kena buatan orang. Ini antara senario yang dihadapi doktor.

Tapi ini soalan biasa disoal oleh doktor diawal perbualan antara doktor-pesakit. Agak memeningkan nak jawab sebab soalan terbuka. Keliru nak jawab ‘recently‘ atau bila ia mula berlaku.

Haha! Tapi ada juga yang jawab begini. Pening doktor.

Jika rawat pesakit dari Sabah, doktor kena alert ‘kepanjangan’ lama itu.

Soalan berapa kali juga menerima nasib yang sama dengan soalan berapa lama.

Bagaimana pula jika pesakit over prepare? Asking Mr. Google before see the doctor.

Ada juga pesakit meminta doktor baca sahaja rekod perubatan mereka. Tak usah ditanya. Rekod fail itu kan ada.

Tapi pesakit bukan sengaja jawab begitu. Mungkin mereka lupa atau kurang faham dengan apa yang dihadapinya. Malah, mungkin juga sudah berlarutan lama penyakit dan kesengsaraan yang dialaminya. Tidak mahu diingati kerana ia menyakiti.

Jika tak sakit atau tahu cara ubati sendiri, pasti tidak ketemu doktor. Beratur dan menunggu lama giliran bukanlah satu hobi yang diminati ramai.

Ada pula yang tak boleh nak terima apabila ia dikaitkan dengan alam ghaib. Nak kena sekali, baru tahu erti penyesalan.

Gelakkan medical history pesakit. Walaupun nampak lucu, beringatlah orang itu sedang alami dugaan. Bahagian kita belum tahu lagi.

Tapi lagi tak elok apabila jawapan pesakit dianggap sebagai satu jawapan bodoh oleh doktor. Lepas ini pesakit kena berhati-hati bercakap dengan doktor, risau dilabel bodoh. Sedangkan doktor tak ingat yang dirinya juga manusia dan ada kebodohan sendiri.

Ada juga kata tonton Animal Planet lebih baik.

Bagi doktor, perangai dan jawapan pesakit yang macam-macam ragam ini seperti monyet.

Ini mungkin disebabkan oleh… Tak duduk diam waktu dirawat?

Sungguh mengecewakan dengan kata-kata sedemikian. Benarlah tiada manusia yang sempurna dan doktor juga manusia biasa.

Tapi pesakit kena faham, ini semua luahan rasa doktor yang penat. Mereka juga manusia yang mempunyai had-had tertentu dan kepayahan dalam menggalas kerjaya ini. Jika pesakit rimas dengan bertubi-tubi soalan oleh doktor, doktor juga rimas dengan jawapan-jawapan pesakit yang tidak membantu mereka dalam mengenalpasti penyakit pesakit.

Walaupun begitu, ada juga doktor yang sedar luahan itu seperti ejek-ejekan kepada pesakit.

Sebaik-baiknya bersabarlah kerana kerja dalam perkhidmatan yang perlu menghadapi pelbagai ragam manusia kerana ia adalah sebahagian daripada pengalaman kerja.

Ini antara cadangan doktor untuk membuatkan pesakit rasa terbuka untuk bercerita tentang mereka.

Kerjaya sebagai seorang doktor ini penuh dengan cabaran dan tanggungjawab yang berat kerana ia melibatkan nyawa dan kesihatan manusia. Maka, tekanan itu tinggi lebih-lebih lagi apabila bekerja lebih masa (contoh: on-call). Dalam masa yang sama mereka juga manusia, bukan robot. Jadi, tidak pelik apabila mereka menyatakannya sebegitu.

Disebabkan itu digalakkan pesakit perlu bantu doktor dengan permudahkan kerja mereka dan mengucapkan terima kasih apabila selesai dirawat. Ia satu booster buat doktor walaupun pesakit nampak itu seperti satu tindakan yang kecil. Malah, apabila saling memberi dan menerima kebaikan, pastinya saling dihargai dan tercetus memori yang baik-baik antara doktor-pesakit.

Baca: 10 Hujah Mengapa Pentingnya Kehadiran Doktor Lelaki Di Bilik Bersalin

Baca: Tip Selamatkan Gigi Yang Tertanggal Daripada Seorang Doktor Gigi

LIKE dan FOLLOW Vocket di Facebook serta Instagram


Ini Jawapan Samsung Terhadap Dakwaan Gambar Palsu Bulan Pada Model S23 Ultra

Beberapa hari lalu, pengguna internet telah hangat membincangkan tentang gambar bulan yang ditangkap daripada peranti Samsung Galaxy S23 Ultra adalah palsu sahaja. Dikatakan hasil gambar bulannya dikatakan telah diganti imej bulan yang diproses oleh AI.

Untuk mendapatkan kebenaran dakwaan itu, pihak Samsung sendiri telah mengeluarkan kenyataan dengan menegaskan bahawa ia tidak bertindih (overlay) mana-mana imej pada gambar bulan yang dirakam.

Sebagai tambahan, Samsung turut menjelaskan bahawa pengguna boleh menyahaktifkan ciri Scene Optimizer berasaskan AI jika tidak mahu peningkatan perincian automatik pada gambar yang diambil.

Untuk lebih mudah difahami, pembuat Galaxy itu menyatakan bahawa butiran tambahan pada gambar bulan itu sememangnya ‘detail enchancements’ atau perincian yang dipertingkatkan menerusi keupayaan pembelajaran mesin.

Kini sebahagian pengguna mungkin menganggap keupayaan S23 Ultra merakam imej bulan yang dicanangkan dalam iklan sebelum ini adalah palsu dan tidak seperti yang disangka. Bagaimanapun, sebahagiannya pula berpendapat kamera peranti masih mampu merakam imej bulan dengan jelas tanpa bantuan AI.


Ini Jawapan Sheikh Muszaphar Apabila Dicabar Bersumpah Perihal Bentuk Bumi

Menjadi buah mulut warganet apabila Suhaimi Saat mencabar angkasawan negara iaitu Dr Sheikh Muszaphar Shukor untuk bersumpah dengan nama Allah bahawa bumi ini berbentuk sfera.

Malah sebelum ini Suhaimi Saad pernah dikecam warganet berikutan kenyataannya bahawa saiz bulan dan matahari adalah hampir sama.

Berikutan itu, Dr Sheikh Muszaphar Shukor tampil memberikan maklum balas di laman sosial Instagramnya. Menurutnya, bumi berbentuk sfera dan bukannya rata, leper atau flat.

Pic – Is the Earth flat ? Hati ini terdetik untuk menjawab desas desus mengenai persoalan di atas … Sebagai Angkasawan Islam yang ke 9 menerokai angkasa lepas , adalah menjadi tanggungjawab untuk diri ini menceritakan fakta sebenar … Mengelilingi Bumi sebanyak 16 kali sehari Setiap 45 minit matahari terbit dan terbenam Mengelilingi Orbit dengan kelajuan 27000km/hr Laungan Azan kedengaran seketika Bibir terkumat kamit terpegun dengan kebesaran Illahi Melihat Bumi dengan mata sendiri Degupan jantung berhenti seketika Meremang Bulu Roma Mata tidak terkebil Melihat Kebesaran Maha Pencipta Amat sukar untuk digambarkan suasana di angkasalepas … Bergetar jiwa sepanjang 12 hari di sana MasyaAllah …SubhanAllah … And the Earth is spherical in shape . Geosphere to be exact . Squashed at the poles and bulged at the Equator . Not like a ball but more to an egg . Every human being should go to space if given the opportunity . It changes your perspective on life as a whole . It makes you a true believer on the Creator The experience is truly amazing and spectacular. It’s hard to change the minds of the flat-Earth believers But here I am sharing you my experience of what I have seen . In the name of Allah it comes from my heart Salam Jumaat Everyone … Semoga mendapat Barakah semua . Amiinn … Love As Always … PS – Just wanted to straighten the facts !

A post shared by  Dr Sheikh Muszaphar Shukor (@drsheikhmuszaphar) on Feb 14, 2019 at 4:04pm PST

Beliau melihat bumi berbentuk sfera atau lebih tepat, geo-sfera dimana tertumpu di kutub dan membonjol di garisan Khatulistiwa melalui pengalaman beliau di angkasa lepas. Malah, beliau menegaskan bahawa bentuk bumi bukanlah seperti bola tetapi lebih seperti telur.

Bagi Sheikh Muszaphar, sukar untuk mengubah pemikiran golongan ‘flat earth’. Hanya pengalaman ke angkasa lepas akan mengubah perspektif seseorang mengenai kehidupan secara menyeluruh dan membuatkan anda lebih yakin dengan Pencipta.

Walau bagaimanapun, Suhaimi Saad masih tidak berpuas hati dengan maklum balas yang diberikan oleh Dr Sheikh Muszaphar dan mengatakan ianya hanya maklum balas dan bukannya bersumpah seperti yang dikehendakinya.

Bila dijawab dengan sains sekalipun, golongan flat earth masih tidak mahu percaya. Masih tidak mahu kalah dengan pendirian mereka. Anda lebih percaya pada Sheikh Muszaphar atau Suhaimi Saad?


Ini Jawapan Tenang Doktor Selepas Diperli Lebih Takutkan COVID-19 Berbanding Allah

Bertugas sebagai pengamal perubatan bertanggungjawab menguruskan pesakit yang terlibat dengan wabak COVID-19 bukanlah satu perkara yang mudah untuk dihadapi.

Tatkala masyarakat yang lain mencuba sedaya upaya untuk menjarakkan diri dengan mereka yang disyaki mempunyai gejala wabak berbahaya ini, doktor dan petugas kesihatan pula bertanggunjawab untuk memastikan pesakit ini mendapat rawatan yang terbaik.

Walaupun berusaha untuk menjalankan amanah dan tanggungjawab yang telah diberikan, ada juga dalam kalangan pesakit yang kurang peka dengan keadaan semasa sehingga ada yang mengguris hati petugas kesihatan.

Seperti yang berlaku kepada salah seorang doktor yang bertugas membuat saringan terhadap mereka yang disyaki mempunyai gejala COVID-19 baru-baru ini apabila dia diperli oleh pesakitnya sendiri.

Kejadian itu berlaku selepas dia meminta pesakitnya itu untuk menjarakkan diri daripada beliau ketika cuba untuk bertanya sama ada mereka yang berada dalam khemah saringan itu sudah makan atau tidak.

“Encik! Stop! Berdiri di situ. Jangan dekat dengan saya ya,” ujarku kepada seorang ‘jemaah’ yang berada di kemah – untuk kekalkan jarak (distancing),” kongsi beliau di Facebook.

Bagaimanapun, niatnya itu disalah erti oleh pesakit itu yang kemudiannya membalas dengan soalan yang dilihat seperti memerlinya.

“Doktor lebih takut kuman berbanding Allah, ya? Kita ada Allah lah, doktor.” kata pesakit itu kepada beliau.

Dia bagaimanapun menjawab kembali soalan yang diujarkan pesakit itu dengan tenang dek kerana tidak mahu memangjangkan perkara tersebut.

“Namun, saya terus menjawab, “Bukan awak sorang takut Allah. Saya pun.

“Sebab saya takut Allah lah, saya pikul tanggungjawab dan amanah ini (kerja merawat). Setiap hari saya kena mengadap COVID-19,” jelasnya kepada pesakit tersebut.

Menjelaskan lebih lanjut kejadian itu, mereka sebagai petugas kesihatan sanggup untuk berdepan dan mendedahkan diri kepada pelbagai jenis kuman demi mengelakkan sesuatu penyakit itu terus disebarkan.

Namun, mengambil langkah perlindungan seperti menjarakkan diri dengan mereka yang bergejala adalah perlu jelasnya di kiriman tersebut.

“Nabi Muhammad S.A.W sendiri ketika berperang pakai perisai pertahanan diri. Adakah itu bermakna Nabi SAW takut akan musuh berbanding Allah?

“Tawakkal tanpa ikhtiar untuk hindari wabak bukan konsep sebenar tawakkal.Kena ada usaha dan ikhtiar, seterusnya berdoa barulah berserah dan bertawakkal,” tambah beliau.

Baca perkongsian kami sebelum ini mengenai kisah sebenar di khemah saringan COVID-19 yang tidak diketahui ramai. Klik pautan di bawah untuk membaca.

Situasi Sebenar Khemah Saringan COVID-19 Di Malaysia Yang Ramai Tidak Tahu

‘Test Kit’ COVID-19 Dengan Pengesanan Sepantas 30 Minit Sedia Didapatkan Dengan Harga RM99

Rakyat Malaysia Boleh Dipenjara Jika Langgar Perintah Kuarantin


5 Idea Kreatif Bawa Anak-Anak Berhibur Ketika Cuti Sekolah

“Papa, mama bosanlah duduk rumah cuti sekolah ini. Jomlah jalan-jalan”. Rasanya inilah ayat yang paling kerap didengar apabila tibanya cuti sekolah. Pada masa ini jugalah, ibu bapa sudah mula dilema nak bawa anak berjalan ke mana.

Kena pulak cuti panjang kita tidak approve, memang cancel lah plan nak bawak keluarga bercuti. Siapa kata nak hiburkan anak-anak kena bawak bercuti jauh-jauh. Ini kami kongsikan idea buat anda yang buntu!

Hujung-hujung tahun ini, memang banyak sangat filem kartun yang akan keluar di pawagam. Apa kata pada hujung minggu anda luangkan masa dan bawa anak-anak tonton wayang. Mesti mereka teruja dapat tonton filem kartun kegemaran mereka.

Lagi bagus kalau anda jadikan aktiviti ini sebagai aktiviti mingguan. Anak-anak gembira, anda pun lagilah gembira!

Zaman sekarang ini nak biarkan anak-anak keluar dengan kawan-kawan tanpa pengawasan kita macam bahaya pula kan. Jadi apa kata anda jemput kawan-kawan mereka datang rumah dan berparti!

Kalau nak lagi meriah, anda set lah apa-apa tema yang menarik macam tema baju tidur ke, tema princess atau tema bola dan buat pelbagai aktiviti seperti manicure, pedicure atau movie night. Mesti anak anda dan kawan-kawan dia seronok sangat!

Selalunya apabila cuti sekolah, bukan anak-anak sahaja yang cuti, ibu bapa pun akan ambil cuti panjang. Masa inilah nak balik kampung lama-lama. Dah alang-alang balik kampung tu, bawalah anak-anak anda pergi dusun dan mandi sungai.

Yelah, kalau dekat bandar memang susahlah nak dapat peluang macam ini. Sambil-sambil itu, bolehlah ajar anak anda kenal buah-buah tempatan yang ada kat dusun tu.

Sebenarnya, kat rumah pun anda boleh cipta pelbagai aktiviti yang menyeronokkan untuk anak anda. Contohnya, makeover bilik tidur anak ke, cat rumah, bertukang dan macam-macam lagi aktiviti. Anda buka sahaja YouTube atau Pinterest dan tiru sahaja projek-projek DIY yang sedia ada.

Selain dapat tingkatkan skil anak-anak, bonding antara anda anak-beranak pun dapat dieratkan!

Sebut sahaja Sunway Lagoon, mesti anda sudah terbayang tengah bermandi manda di taman tema air terbesar di Malaysia ini, bukan? Kalau anda nak tahu, bermula 23 November sehingga 31 Disember 2019 ini, Sunway Lagoon akan mengadakan pelbagai aktiviti menyeronokkan buat anak-anak anda!

Wah, bestnya semua aktiviti ini! Mesti anak-anak anda terhibur sangat. Silap-silap taknak balik!

Bukan itu sahaja, di sana nanti, ada juga pelbagai maskot comel Sunway Lagoon seperti Captain Quack & Friends dan juga persembahan seperti Carnival Circus Special, ATV Stunt Show, Viral Load dan Beach Party. Mesti meriah sangat nanti!

Anda yang risau tentang harga tiket jangan risau. Lap peluh anda kerana sempena cuti sekolah dan Hari Krismas akan datang ini, Sunway Lagoon akan mengadakan promosi hebat dengan harga tiket yang sangat berpatutan dan berbaloi.

Pakej FAMFun RM 482 (NP: RM 744)
Tiket masuk untuk 2 dewasa dan 2 kanak-kanak

Pakej 4 To Go RM 532 (NP: RM808)
Tiket masuk untuk 4 dewasa
*sah hanya untuk pembelian online dengan kad pengenalan sahaja

Kalau anda ingin beli tiket masuk sahaja pun boleh. Anda beli sahaja online dan nikmati diskaun RM5! Tiket masuk Sunway Lagoon untuk dewasa adalah RM138, manakala kanak-kanak Rm113 sahaja.

Apa tunggu lagi, jom jadikan cuti sekolah ini antara kenangan yang tidak dapat dilupakan buat anak anda dan nikmati pengalaman yang menyeronokkan di Sunway Lagoon! Untuk maklumat lanjut tentang harga tiket dan promosi terkini, layari sunwaylagoon.com

Tahukah anda bahawa Taman Tasik Titiwangsa bakal dibuka semula setelah ditutup setahun?

Setelah Ditutup Hampir Setahun, Taman Tasik Titiwangsa Bakal Dibuka Semula

Train To Busan Antara Tarikan ‘Awesome’ Terbaharu Di Genting Highlands Yang Anda Wajib Cuba

Pasar Vietnam Terbesar Bakal Dibuka Di Malaysia Pada Tahun Depan


Ini Jawapan Tenang Peniaga Selepas Rakan Kantoi Layan Ganja Ketika Sedang ‘Live’

Aktiviti live bid atau jualan dalam talian kini menjadi salah satu medium perniagaan yang berjaya di laman Facebook. Acap kali kita lihat peniaga membuat live di waktu malam bagi mempromosikan jualan mereka.

Namun lain pula yang terjadi dalam sesi live oleh seorang peniaga ini. Ketika sedang bersiaran secara live di Facebook, rakan di belakangnya secara tidak sengaja (atau sengaja?) telah menyedut ‘bong’, alat yang biasa digunakan untuk menghisap daun ganja.

Ketika ditanya oleh penonton live berkenaan, lelaki berkenaan dengan tenang menjawab sebenarnya lelaki di belakang sedang buat servis ‘repair telephone’.

“Yang duduk belakang ni abe? Tengah repair telephone abe. Di rumah ni macam-macam servis kita buat. Jual bundle, Repair motosikal, repair telepohone tukar bateri pun ada.”

“Takkan nak hisap bong masa tengah live. Viral nanti abe,” jawab lelaki berkenaan. Namun, jika dilihat video berkenaan, kenyataan lelaki berkenaan sebenarnya hanya untuk cover line tetapi cubaan tersebut gagal dengan jayanya.

Rata-rata peniaga bundle lain merasakan perbuatan tersebut adalah satu perkara yang tidak sepatutnya berlaku kerana boleh mencemarkan nama baik perniagaan bundle.

Di Malaysia, kanabis merupakan dadah berbahaya yang tertakluk kepada Akta Dadah Berbahaya 1952 dan juga racun yang tertakluk kepada Akta Racun 1952. Anda boleh dikenakan hukuman penjara seumur hidup jika sabit kesalahan memiliki ganja.

Semoga kejadian ini menjadi pengajaran kepada semua. Sesiapa sahaja boleh buat live ketika ini tetapi jika viral dengan cara yang salah, buruk padahnya nanti.

Ini pula artikel berkaitan sesi live stream lelaki ini yang menarik puluhan ribu penonton dengan buat tutorial tidur. Baca lagi pada pautan di bawah.

Raih Tontonan Puluhan Ribu, ‘Live Stream’ Tutorial Tidur Lelaki Ini Buat Netizen Terhibur

Lihat Mangsa Buli Siber Ini Dengan Tenang Berdepan Pembulinya Secara ‘Live’ Di Televisyen

Hotel Di Jepun Tawar Bilik Hanya RM4.95 Semalam Tetapi Ini Syarat Pelik Yang Anda Perlu Setuju


Ini Jawapan UAI Berhubung Hukum Penggunaan AI Untuk Hasilkan Gambar

Kehadiran platform penghasilan gambar berasaskan AI seperti Midjourney sememangnya sangat seronok diterokai ramai. Pelbagai gambar menarik yang boleh dihasilkan dengan input teks sahaja namun apa pula pandangan sisi Islam berhubung penggunaannya.

Ustaz Azhar Idrus selaku penceramah yang berilmu kini memberikan pandangan daripada sisi agama dalam menjawab persoalan yang dilontarkan oleh orang awam menerusi satu video di YouTube.

Menerusi video tersebut, beliau menjawab dua persoalan yang dilontarkan iaitu hukum penggunaan  AI untuk hasilkan lukisan seorang model dan juga orang yang sudah meninggal dunia.

Untuk persoalan pertama, anda diharuskan membuat lukisan manusia untuk tujuan yang baik seperti mempromosi bisnes baju kurta dan seumpamanya. Tetapi haram hukumnya jika gambar tersebut digunakan untuk tujuan maksiat.

Bagi persoalan kedua, anda masih dibenarkan mencipta atau melukis gambar seseorang ikon yang sudah mati bagi tujuan kebaikan kerana harus hukumnya. Sebaliknya jika anda menjadikan individu tersebut dalam keadaan hina, maka haram menurut sisi Islam.

Bukan itu sahaja, gambar yang boleh menimbulkan fitnah atau aib juga ditegah daripada dihasilkan menerusi AI. Hal ini kerana boleh memecah belahkan silaturahim di dalam masyarakat jika anda berbuat sedemikian.

Secara dasarnya, anda boleh melukis sesuatu benda hidup jika bertujuan untuk pembelajaran malah sebaiknya melukis gambar benda yang tidak bernyawa. Tetapi haram bagi mereka yang melukis untuk sekadar suka-suka sahaja.

Rasulullah SAW bersabda “Sesiapa yang melukis  atau mengukir gambar, sesungguhnya ALLAH akan mengazabnya sehingga (jika disuruh) meniupkan roh ke dalam gambar tersebut, dia tidak mampu berbuat sedemikian selama-lamanya”. (Riwayat Bukhari)

Dengan penerangan ini, kita mestilah cakna dan menggunakan AI dengan berhemat berlandaskan hukum syariat Islam. Kita boleh sahaja memanfaatkan teknologi AI selagi bertujuan ke arah kebaikan selaras dengan era digital ketika ini.


Ini Jumlah Imbuhan Yang Diterima CEO Google Untuk Tahun Lepas

CEO Google yang dilantik pada tahun lepas, Sundar Pichai menerima imbuhan sebanyak USD100.5 juta (lebih kurang RM396 juta) dari Google.

Sebagai perbandingan, imbuhan yang diterima oleh CEO firma terkenal dunia pada tahun 2014 adalah sekitar USD16.3 juta sahaja. CEO syarikat lain pasti iri hati dengan apa yang dicapai Pichai yang hanya memegang jawatan itu baru setahun.

Gaji tahunan computer engineer kelahiran India ini hanya USD652,500. Tetapi imbuhan ini adalah sebagai bonus untuk Pichai kekal menjadi CEO di Google, tidak mahu Pichai ‘dicantas’ oleh syarikat pesaing Google.

Pichai, yang sebelum ini merupakan eksekutif Google yang bertanggungjawab untuk divisyen Chrome dan Android dikenali rakan sekerjanya sebagai CEO ‘day to day’ yang lebih baik berbanding CEO mereka sebelum ini, Larry Page.

Pada bulan Ogos, Larry Page mengumumkan penstrukturan semula Google dan memecahkan Google kepada banyak bisnes standalone, antaranya bisnes alatan rumah pintar, bisnes dalam bidang sains dan Google sendiri; yang semuanya duduk di bawah satu bumbung syarikat yang dikenali sebagai Alphabet.

Page sekarang ini menjadi CEO Alphabet dan memberi peluang untuk Pichai melaksanakan kerja day-to-day(rutin harian) CEO Google yang sebelum ini dipegang oleh Page. Peluang yang diberi oleh Page kepada Pichai itu dilaksanakan dengan baik oleh Pichai. Dengan pencapaian Google yang semakin baik dari masa ke semasa, memang padan imbuhan yang diterima Pichai.


Ini Jumlah Pendapatan Bulanan Perdana Menteri Dan Anggota Pentadbiran Kerajaan Menurut SPRM

Mungkin sebelum ini ada yang tertanya-tanya berapakah jumlah pendapatan yang diterima oleh perdana menteri Malaysia dan juga ahli-ahli politik terutamanya mereka menganggotai pentadbiran negara ketika ini.

Buat anda yang masih tertanya-tanya, Senarai Perisytiharan Harta yang dikeluarkan Suruhanjaya Pencegahan Rasuah Malaysia Malaysia (SPRM) melalui Portal Perisytiharan Harta ini mungkin boleh menjawab sedikit sebanyak rasa ingin tahu anda sebelum ini.

Walaupun tidak menyatakan dengan terperinci berapakah gaji yang diterima namun senarai tersebut menyenaraikan jumlah pendapatan bulanan serta aset yang dimiliki ahli-ahli politik ini.

Mendahului senarai tersebut sudah pastinya perdana menteri kita sendiri iaitu Tan Sri Muhyiddin Yassin yang mencatatkan pendapatan bulanan tertinggi dengan jumlah sebanyak RM 93,841.65.

Bukan sahaja mempunyai pendapatan yang hampir mencecah angka seratus ribu namun perdana menteri juga turut disenaraikan memiliki aset yang dianggarkan bernilai antara RM10 juta sehingga RM15 juta.

Mengikuti perdana menteri di tangga kedua pula adalah Menteri Di Kementerian Wilayah Persekutuan iaitu Tan Sri Annuar Musa dengan pendapatan bulanan sebanyak RM 87,877.20 dan jumlah aset yang difahamkan melebih nilai RM20 juta.

Mengekori rapat Tan Sri Annuar Musa di kedudukan ketiga dan keempat jika disusun mengikut jumlah pendapatan bulanan pula adalah Timbalan Menteri Di Kementerian Pelancongan, Kesenian dan Kebudayaan, Datuk Dr Jeffrey Kitingan dan juga Menteri Di Kementerian Dalam Negeri iaitu Dato’ Seri Hamzah bin Zainuddin.

Selain daripada lima individu di atas, turut melengkapkan senarai sepuluh ahli politik yang menerima pendapatan bulanan tertinggi adalah empat lagi menteri dan seorang timbalan menteri dengan pendapatan sekitar RM 64,087.41 sehingga RM 69,186.48.

Mereka ini termasuk Menteri Kanan Di Kementerian Perdagangan Antarabangsa Dan Industri Dato’ Seri Mohamed Azmin Ali dan juga Menteri Di Kementerian Pengangkutan Dr Wee Ka Siong.

Berikut adalah jumlah pendapatan yang diterima mereka berdasarkan tangkap layar yang diambil daripada Portal Perisytiharan Harta SPRM.

Secara kesimpulannya, senarai yang dikeluarkan melalui perisytiharan harta itu memberikan gambaran sebenar tentang berapakah jumlah pendapatan bulanan yang diterima oleh ahli-ahli pentadbiran kerajaan di Malaysia ini.

Jika senarai yang kami muatkan tidak menyenaraikan pendapatan ahli politik atau individu yang ingin diketahui, anda boleh menyemak sendiri pendapatan serta aset yang dimiliki mereka di Portal Perisytiharan Harta oleh SPRM ini di sini.

Baca juga penjelasan mengenai lagu terbaru daripada Joe Flizzow bertajuk Kuasa yang dikatakan ada menyentuh tentang budaya politik di Malaysia di pautan di bawah.

Benarkah Lagu Baharu Joe Flizzow Cerita Tentang ‘Scene’ Politik Malaysia?

Agong Dan Ahli Parlimen Berdiri Sebagai Penghormatan Kepada ‘Frontliner’ COVID-19

Remaja Australia Akui ‘Menyesal’ Telurkan Kepala Ahli Politik


Ini Kad Dengan Tukaran Wang Asing Terbaik Yang Anda Perlu Ada Sekiranya Ke Jepun

Kali ini saya akan kongsikan daripada percubaan saya sendiri tentang tukaran wang asing di luar negara. Ini tidak termasuk dengan agent pertukaran wang. Trick ini boleh digunapakai di seluruh negara asing.

Saya cuba menggunakan 3 kad yang aku ada iaitu BigPay (Mastercard), Maybank (Visa) dan juga CIMB (Mastercard).

Antara 3 kad ini yang manakah paling jimat (ketika buat tukaran)? Cuba teka sebelum meneruskan bacaan. Sudah teka? Mari kita lihat keputusannya.

Kadar tukaran wang di internet pada 10/08/2019 yang boleh andei semak sendiri di Xe Exchange adalah 10,000¥ (Yen) = RM395.92.

Untuk setiap kad, saya akan keluarkan wang Jepun (yen) sebanyak 10,000¥ untuk melihat sendiri nilai pertukarannya. (Boleh semak di ruangan bukti paparan screenshot).

Maka terbuktilah bahawasanya BigPay merupakan kad yang paling jimat untuk keluarkan wang asing jika anda berada di luar negara. Dan bagaimana untuk mendaftar bigpay ini? Tekan sahaja di link ini dan masukkan code yang saya beri ini dan nanti dapat free RM10 dalam kad dan dah siap daftar nanti kad akan dihantar ke rumah. Senang.

Link: http://bigpay.link/referrals
Referral code: T0V2HUE5G5

Bagaimana untuk lebih jimat? Ok, saya teruskan lagi bereksperimentasi dengan pengeluaran sikit dan banyak iaitu 10,000¥ dan juga 100,000¥ menggunakan kad yang paling jimat iaitu BigPay.

Internet XE Exchange: 10,000¥ (Yen) = RM395.92

Ternyata pengeluaran banyak lebih menjimatkan daripada pengeluaran sikit-sikit. Bagi pengeluaran 100,000¥ pada percubaan saya yang lepas, BigPay paling menjimatkan diikuti maybank dan terakhir CIMB.

Selamat mencuba. Jika artikel ini berguna, silakan kongsi untuk dijadikan rujukan buat sahabat yang lain. Terima kasih.

P/S: Tukaran ini berdasarkan pertukaran wang yang dibuat di Jepun. Kad BigPay tetap boleh digunakan di negara lain cuma pertukarannya mungkin berbeza. Jika anda pernah cuba, boleh kongsi di ruangan komen.


‘Ini Kain Buruk’, Gurauan Ryzal Ibrahim Tentang Pakaian Tradisi Iban Undang Kecaman Netizen

Setiap masyarakat pastinya mempunyai pakaian tradisi masing-masing tidak kira masyarakat Melayu, Cina, India mahupun Korea. Orang ramai sejak dari kecil lagi sudah mulai diajar untuk menghormati adat dan budaya setiap masyarakat serta elakkan menyentuh sensitivi masyarakat lain agar dapat terus hidup dalam keadaan yang harmoni.

Dalam pada itu, baru-baru ini tular pula sebuah video yang dirakam oleh Ryzal Ibrahim sendiri yang ‘bergurau’ dalam menyentuh sensitiviti masyarakat Iban bersama isterinya yang berasal dari Korea iaitu Maryam.

Menerusi video yang tular serta sudah dipadam oleh Ryzal Ibrahim selepas menerima kecaman, beliau selaku pereka fesyen seolah menghina pakaian tradisi masyarakat Iban dalam ‘gurauan’ dengan melabelnya sebagai kain buruk. Bukan itu sahaja, aksesori yang tersedia pada pakaian tersebut turut dilabel sebagai ‘kain meja’ dan ‘kain alas TV’.

‘Gurauan’ beliau yang dianggap melampau ini nampaknya telah membuatkan mereka daripada masyarakat Iban berang dengan gurauannya. Malah, para netizen juga kurang senang dengan jenaka yang dibuat.

A post shared by Ryzal Ibrahim (@ryzalibrhm)

Berikutan tindakan beliau yang bergurau melebihi batas serta menerima kecamaan di Facebook dan Instagram, Ryzal Ibrahim tampil dengan video permohonan maaf  kepada seluruh rakyat Malaysia khususnya kaum Iban di Sarawak. Beliau mengakui tidak menjaga sensitiviti dan bergurau melebihi batas bersama isterinya.

Diharap situasi atau jenaka yang sama tidak lagi berulang melihatkan negara Malaysia yang didiami oleh berbilang kaum sekaligus dapat menjaga hati dan sensitiviti orang ramai.

Tular baru-baru ini apabila YB Tajudin yang hadir ke sidang media dengan memakai pelitup muka yang dilengkapi sistem pembersihan udara bernilai RM1,699.

Dilengkapi Teknologi Pembersihan Udara, Pelitup Muka Bernilai RM1,699 YB Tajuddin Jadi Perhatian Netizen

Wanita Ini Dakwa Tidak Tahu ‘Mask’ Wajib Dipakai, Beri Alasan Baru Pulang Bercuti Dari Scotland


Ini Kanak Kanak Paling Gembira Di Dunia Sekarang Apabila Ayahnya Memperjudikan Duitnya Terhadap German

Kejayaan German layak ke final Piala Dunia 2014 dengan membelasah tuan rumah, Brazil 1-7 telah memberi hiburan kepada pengguna-pengguna internet (termasuk penyokong German memuat naik video perlawanan ke laman PornHub). Tapi apa yang paling menarik daripada keputusan perlawanan itu ialah video ini – iklan anti judi yang bertukar menjadi iklan mempromosikan judi. Serius gagal.


Ini Kata Bill Gates Apabila Disoal Bilakah COVID-19 Akan Berakhir Walaupun Adanya Varian Omicron

Bill Gates sering menjadi sosok yang mendapat perhatian dari seluruh masyarakat di dunia. Tidak kira jika anda penganut teori konspirasi atau pun kumpulan kanan yang mengikuti rapat kajian-kajian pakar, Bill Gates pastinya menjadi salah satu sumber untuk anda rujuk bagi mendapat idea atau situasi terkini isu-isu yang terjadi di sekitar.

Terbaharu, melalui laporan CNBC, Bill Gates sekali lagi menjadi rujukan apabila beliau ditanya beberapa soalan berhubung COVID-19 oleh netizen di Twitter. Perbincangan yang berlangsung di media sosial ini berputar sehinggalah kepada persoalan yang sering menjadi tanda tanya semua orang; adakah wabak COVID-19 akan berakhir walaupun dunia kini diserang varian Omicron? Dan apa yang akan berlaku jika ia berakhir?

As countries experience their Omicron wave health systems will be challenged. Most of the severe cases will be unvaccinated people. Once Omicron goes through a country then the rest of the year should see far fewer cases so Covid can be treated more like seasonal flu.

— Bill Gates (@BillGates) January 11, 2022

Pengasas Microsoft menjawab pelbagai soalan yang diajukan mengenai wabak yang sudah melanda dunia sejak tahun 2020. Individu yang bertanggungjawab bertanya soalan-soalan ini adalah Devi Sridhar, Pengarah Tadbir Urus Kesihatan Global dan Profesor di Universiti Edinburgh School of Medicine, Scotland.

Bagi soalan pertama; bila dan bagaimana COVID-19 akan berakhir walaupun dengan kewujudan varian baharu iaitu Omicron. Bill Gates menyatakan bahawa varian Omicron akan menguji sistem kesihatan dunia apabila berlakunya lonjakan kes dan kumpulan yang paling teruk sekali menerima kesan ini adalah mereka yang tidak diberi vaksin. Bagaimanapun, menurut Gates, masih ada harapan sekiranya gelombang Omicron berjaya dilalui oleh setiap negara, di mana COVID-19 akan mula dirawat seperti selesema biasa saja.

The vaccines we have prevent severe disease and death very well but they are missing two key things.

First they still allow infections ("breakthrough") and the duration appears to be limited.

We need vaccines that prevent re-infection and have many years of duration.#

Selain itu, Gates turut menyentuh mengenai vaksin. Baginya, vaksin COVID-19 yang lebih baik dan tahan lebih lama diperlukan untuk membantu menamatkan pandemik COVID-19.

Gates turut menjawab soalan mengenai asal usul COVID-19. Menurutnya, kajian yang diterbitkan oleh Pertubuhan Kesihatan Sedunia pada 2021 tidak memberikan jawapan yang pasti dan tidak hairanlah topik ini masih diperdebatkan. “Orang ramai akan terus membuat spekulasi tentang perkara ini dan kami perlu memastikan makmal berhati-hati. Akan ada wabak pada masa hadapan yang datang dari spesies lain jadi kita perlu melabur dalam persediaan,” kata Bill Gates.

Bill Gates ramal akan berlaku 2 bencana besar di masa hadapan, bakal bunuh lebih ramai orang. Untuk bacaan lanjut, klik pautan di bawah.

Bill Gates Ramal Akan Berlaku 2 Bencana Besar Di Masa Hadapan, Bakal Bunuh Lebih Ramai Orang

Bill Gates Dakwa Bitcoin Bahaya, Minta Ia Diharamkan

Puteri Bill Gates Langsungkan Akad Nikah Secara Islam Dengan Pemuda Mesir Dalam Majlis Bernilai RM8 Juta


Ini Kejutan Yang Anda Akan Terima Jika Serbu ‘Truck’ APEC 2020

Malaysia memang penuh dengan kejutan dan keseronokan. Setiap bulan boleh dikatakan ada sahaja festival yang best-best. Yang kerap jadi tumpuan, bila ada banyak food truck menjual pelbagai pilihan makanan dan minuman yang sedap-sedap.

Tapi, berbeza dengan truck yang kami nak kongsikan kali ini, kemunculannya memang wajib anda serbu. Tertera logo APEC 2020, truck ini bukan sahaja menawarkan makanan percuma, malah ada banyak permainan dan hadiah menarik untuk anda bawa pulang!

Untuk pengetahuan anda, tahun ini negara kita sekali lagi bakal menjadi tumpuan dunia apabila bergelar tuan rumah buat kali kedua bagi Persidangan Kerjasama Ekonomi Asia Pasifik 2020 (APEC 2020) yang bakal disertai lebih 21 bidang ekonomi dan 16,000 delegasi antarabangsa.

Kali terakhir Malaysia menjadi penganjur APEC adalah pada 1998. Bagi yang belum tahu, APEC adalah forum ekonomi serantau yang ditubuhkan pada tahun 1989 bagi memanfaatkan kebergantungan yang semakin meningkat dalam kalangan negara Asia Pasifik.

Apa yang pasti, penganjuran APEC pada tahun ini adalah usaha negara kita dan ia bakal menjadi platform penganjuran terbaik dari segala sudut termasuk hospitaliti, semangat Malaysia Boleh dan kemakmuran bersama yang sememangnya menjadi nadi negara.

Sempena pembukaan persidangan pertama First Senior Officials’ Meeting (SOM1) Februari ini, Skuad APEC 2020 akan turun padang untuk berkongsi pengetahuan serta mendidik masyarakat tentang peranan APEC kepada negara.

Kami difahamkan skuad APEC 2020 akan singgah di beberapa lokasi terpilih pada 12, 15 dan 19 Februari 2020 seawal jam 10.00 pagi sehingga 4.00 petang. Apa yang pasti, mobile truck APEC 2020 confirm sarat dengan aktiviti dan hadiah best untuk anda!

12 Februari 2020 (Rabu)
10.00 pagi – 12.00 tengahari : Sunway University
02.00 petang – 04.00 petang : Universiti Putra Malaysia

15 Februari 2020 (Sabtu)
10.00 pagi – 12.00 tengahari : Tamarind Square
02.00 petang – 04.00 petang : Dataran Putra

19 Februari 2020 (Rabu)
10.00 pagi – 12.00 tengahari : UiTM Puncak Perdana
02.00 petang – 04.00 petang : Universiti Kebangsaan Malaysia

Truck Skuad APEC 2020 memang lain daripada yang lain sebab ada pelbagai aktiviti yang best seperti F1 Simulator, roda impian dan pop kuiz!

Tidak cukup dengan itu, ada juga game lain yang anda boleh cuba seperti ‘Find Me!’, permainan interaktif atas talian Kahoot! dan Selfie contest. Silap-silap semua aktiviti ini boleh buat anda tidak mahu balik.

Sudah nama pun permainan dan pertandingan, mestilah ada hadiah. Bagi anda yang turut serta aktiviti bersama Skuad APEC 2020 nanti, ada pelbagai hadiah menarik dan koleksi merchandise percuma untuk anda bawa pulang. Jika anda dapat lebih, jangan lupa kami pula!

Betul, anda tidak salah lihat. Tidak rugi kalau anda serbu truck APEC ini sebab makanan percuma pun ada disediakan. Paling menarik, kami difahamkan food truck APEC ada menyediakan pelbagai jenis makanan yang mewakili 21 ekonomi.  Pendek kata memang sedaplah! Tapi, make sure anda datang awal sebab makanan adalah terhad.

Mesti anda sudah tidak sabar nak jumpa Skuad APEC 2020 ini nanti, bukan? Pastikan set date dan ajak ramai kawan-kawan join bagi memeriahkan suasana di situ. Ayuh kita serbu biar Skuad APEC terkejut tengok sambutan hangat rakyat Malaysia.

Apa pun jangan lupa follow perkembangan APEC di Facebook, Twitter dan Instagram atau layari laman sesawang www.myapec2020.my.


Ini Kelebihan Anda Memandu Dengan Grab Berbanding Perkhidmatan E-Hailing Lain

Ketika ini semakin ramai yang berminat untuk menjadi pemandu e-hailing secara sepenuh masa atau secara sambilan. Ya lah, kalau buat secara sambilan dapat tambah duit poket secara bulanan kan? Dapat belanja keluarga atau girlfriend lebih sedikit bila ada duit poket extra setiap bulan.

Servis e-hailing juga banyak pilihannya di Malaysia tetapi pernah atau tidak anda terfikir perkhidmatan mana yang terbaik dan pada masa yang sama akan menjaga kebajikan anda sebagai pemandu?

Ha, disinilah Grab berbeza dengan perkhidmatan e-hailing yang lain. Kenapa Grab? Sebab Grab sentiasa mahu jadi #BetterEveryday dengan menyediakan perkhidmatan e-hailing terbaik di Asia Tenggara.

Dalam memastikan keselamatan pengguna dan pemandu sentiasa di tahap terbaik berbanding perkhidmatan yang lain, Grab adalah satu-satunya syarikat di Malaysia yang mengambil langkah menyeluruh dalam menyaring setiap pemandu sebelum mereka boleh memandu bersama Grab. Terbaik kan?

Ketika ini, setiap permohonan baru perlu melepasi 5 level pemilihan (dari pengecamanan identiti hingga melepasi ujian) supaya pemandu baharu yang menyertai perkhidmatan Grab adalah pemandu yang berkelayakan dan dapat memandu dengan baik. Berikut adalah 5 level yang perlu dilalui setiap pemohon baharu:

1. Pengenalan diri dan dokumen kereta yang lengkap – Pemandu perlu menyediakan salinan kad pengenalan, lesen memandu, insuran kereta yang sah serta salinan geran kereta.

2. Background check – Pemohon baru mestilah tidak pernah mempunyai rekod kesalahan dengan PDRM dan tidak mempunyai lebih 3 saman dalam tempoh setahun (termasuk kes memandu laju, langgar lari dan lain-lain). Pemohon berusia 50-69 tahun pula perlu mempunyai surat pengesahan kesihatan untuk menunjukkan bahawa anda masih mampu untuk memandu kereta.

3. Pengesahan identiti secara ‘face-to-face’  – Pemohon baru perlu menghadiri temubual secara bersemuka di mana-mana cawangan Grab Driver Center, Grab Driver Kiosk ataupun dengan Grab Alpha, iaitu perekrut pemandu yang dibernarkan.

4. Had usia kenderaan – Hanya kenderaan berusia 10 tahun ke bawah dibenarkan untuk beroperasi dengan Grab.

5. Latihan dan ujian – Pemohon perlu melalui latihan secara online atau offline. Latihan ini termasuk sesi belajar tentang ‘safety and code of conduct’. Pemohon juga perlu lulus dalam ujian yang diberi selepas sesi latihan.

Mudah sahaja sebenarnya tetapi pasti akan ada yang kata macam ‘banyak kerja’ pula untuk daftar jadi pemandu Grab. Tetapi semuanya untuk keselamatan dan kesenangan kita bersama. Kalau tidak dipecahkan ruyung, manakan dapat sagunya. Betul kan?

Tambahan lagi, Grab juga sentiasa menjaga kebajikan pemandu Grab dengan pelbagai ciri-ciri keselamatan yang tersedia dalam aplikasi Grab. Ini termasuklah pengesahan penumpang (penumpang cuma akan disahkan sekiranya mereka login akaun media sosial atau kad kredit) dan juga laporan mingguan yang disediakan untuk memberi pemandu peluang untuk meningkatkan keselamatan pemanduan mereka.

Lepas itu, apa yang anda akan dapat jika memandu dengan Grab? Memang banyak kelebihannya! Anda akan dapat banyak manfaat di lokasi dan servis yang menjadi rakan niaga Grab seperti pengisian petrol, pelan terbaik untuk telefon pintar dan banyak lagi.

Anda juga turut akan mendapat manfaat pampasan sekiranya anda mendapat pick-up job yang jauh, anda memandu pada waktu sibuk dan jalan yang sesak. serta komisyen sekiranya anda menjadi referral untuk pemandu baru menyertai Grab. Seronok kan?

Segalanya lebih mudah dan selamat apabila anda memilih Grab. Berminat untuk menyertai Grab? Anda tekan sahaja di sini. Jom Grab!


5 Idea Masakan Udang Serta Tip Penyediaannya Yang Cepat Dan Mudah

Udang antara makanan laut yang digemari sesiapa sahaja, termasuk orang yang alah dengannya. Siap standby ubat dan sanggup terima akibatnya. Siapa macam ini? Baik mengaku. Hehe.

Tekstur udang kenyal dan baunya tidak begitu hanyir berbanding hidupan laut yang lain. Ia juga mempunyai saiz yang berbeza dari sehalus jari bayi hingga dua jari orang dewasa.

Apabila dimasak, harum semerbak. Wangi. Bukan sahaja dijadikan lauk-pauk, udang turut jadi bahan utama kuih-muih, dan makanan ringan seperti keropok dan udang celup tepung.

Dah sembang bab udang ini tak lengkap rasanya tanpa mencadangkan menu udang yang mudah disiapkan oleh anda. Yang pastinya ia mengiurkan anda dengan kelazatan yang bakal dihidang.

Bahan-bahan:
Udang yang dibuang kulit, kepala dan ekor serta urat tengah, kepingan lada (pepper flakes), bawang putih cincang, serbuk paprika, lada sulah, jus lemon, minyak zaitun dan daun parsli cincang.

Cara masak:
1. Panaskan minyak zaitun, tumiskan kepingan lada. Kemudian masukkan bawang putih. Tumis hingga harum. Masukkan udang. Gaul rata.
2. Masukkan pula serbuk paprika, lada sulah, jus lemon dan daun parsli. Kacau hingga semua perencah menyalut udang dan tutup api.
3. Udang sedia dihidang!

Tip:
1. Elak memasak udang lebih daripada 3 minit, jika tidak, udang menjadi liat.
2. Bawang putih boleh dilebihkan sedikit untuk lebih enak dan beraroma.
3. Mahu lebih pedas, boleh lebihkan kepingan lada atau lada sulah.

Bahan-bahan salad:
Mayonis, parutan kulit lemon, jus lemon, lada hitam, Dijon mustard, minyak zaitun,daun salad Romaine.

Cara sediakan salad:
Masukkan semua bahan (kecuali daun salad) ke dalam mangkuk dan kacau sebati. Kemudian masukkan daun salad Romaine dan gaul rata.

Bahan untuk udang grill:
Udang yang telah dibersihkan, dibuang kepala, kulit dan urat tengah, minyak zaitun.

Cara grill udang:
Gaulkan udang dengan minyak zaitun. Susunkan udang di atas grill pan yang telah dipanaskan. Panggang setiap bahagian selama 1.5 minit dan angkat. Susunkan di tepi salad.

Bahan-bahan pes (dikisar semuanya):
Serai, tomato puri, lada benggala panggang, daun ketumbar, daun limau purut, halia, bawang putih, sos ikan, kicap manis, minyak zaitun.

Bahan-bahan lain:
Udang yang dibersihkan, dibuang kepala, kulit dan ekor, sweet snap pea, pati santan.

Cara masak:
Tumiskan pes hingga harum. Kemudian masukkan udang. Kacau pes dan udang hingga mesra, masukkan sweet snap pea. Kemudian masukkan pati santan. Kecilkan api dan biarkan mendidih sebentar. Sedia dihidang.

Tip:
1. Tidak perlu masukkan garam kerana sudah menggunakan kicap manis dan sos ikan dalam pes.
2. Setelah masukkan santan, kacau selalu untuk elak santan pecah minyak.

Bahan-bahan:
Spagheti, mentega, minyak zaitun, bawang Holland dipotong dadu, bawang putih cincang, lada benggala dipotong dadu, cendawan Portobello dipotong dadu, udang yang dibuang kepala dan kulit, garam, serbuk lada hitam, daun parsli cincang.

Cara masak:
Spagheti dimasak al dente, ditos dan diketepikan. Cairkan mentega dalam kuali. Tambahkan minyak zaitun. Tumis bawang Holland, bawang putih, lada benggala dan cendawan Portobello. Bila semua bahan sudah lembut dan layu, masukkan udang. Gaul rata hingga udang masak. Tambahkan garam dan serbuk lada hitam. Akhir sekali masukkan spagheti dan gaul mesra. Taburkan daun parsli cincang sebelum dihidang panas-panas.

Bahan-bahan:
Udang yang dibuang kepala, kulit dan ekor, tepung pelbagai guna, tepung jagung, serbuk penaik, garam, lada sulah, putih telur dan minyak masak.

Cara masak:
Keringkan udang dengan tisu dapur dan ketepikan. Gaulkan semua bahan lain untuk buat bancuhan tepung. Kemudian celupkan udang satu persatu ke dalam bancuhan tepung lalu digoreng ke dalam minyak sederhana panas.

Terus menggoreng hingga berwarna keemasan. Angkat dan tos. Taburkan garam, lada sulah, cili merah dan daun bawang. Gaulkan semuanya sebelum dihidang bersama sos cili Thai.